Petua-Petua Untuk Gunakan Duit BPN 2.0 Dengan Bijak!

Macam yang anda dah tahu, BPN ni adalah salah satu inisiatif untuk melegakan bebanan kewangan anda dan terdiri daripada 2 fasa iaitu BPN 1.0 yang diumumkan pada Mac 2020, dan BPN 2.0 yang diumumkan pada September 2020.

Kami pasti ramai yang dah pun gunakan duit yang anda dapat selepas diberikan pada hujung Oktober lepas kan? Kita nantikan pulak pada Januari 2021 ni untuk ansuran kedua yer.

Seperti yang dijelaskan sebelum ini, Bantuan Prihatin Nasional 2.0 adalah tambahan bantuan kewangan dalam pakej ‘KITA PRIHATIN’. BPN bertujuan untuk meringankan beban kewangan rakyat Malaysia yang terjejas akibat wabak Covid-19 yang entah sampai bila lah nak berakhir wabak yang boleh membunuh ni.

Ia boleh dianggap sebagai pelampung sementara untuk membantu rakyat bangkit semula. Ye lah walaupun perlahan, tetapi pasti!

Jumlah bantuan yang akan disalurkan di bawah BPN 2.0 adalah seperti berikut:

Pertama RM1000 kepada 3.7 juta isi rumah B40
Kedua RM500 kepada 3.8 juta kumpulan B40 Bujang
Ketiga RM600 kepada hampir 1.4 juta isi rumah M40
Keempat RM300 kepada 1.7 juta kumpulan M40 Bujang

Kami ada jugaklah tanya pendapat beberapa orang yang dapat bantuan BPN 2.0 ini. Ada beza juga antara orang bujang dengan yang dah ada keluarga ni. Lain cara berbelanjanya…

“Saya simpan duit bantuan yang dapat tu. Yelah sebab sekarang ni kan wabak pandemik, takut jugak apa-apa berlaku kedepan ni. Kerjaya kita pun belum tentu terjamin disebabkan wabak ni,” kata Nor’ain yang bekerja di firma guaman.

Betul jugak apa yang dicakapkan Nor’ain ni sebabnya orang bujang ni lebih ke arah menyimpan sebab mereka ni tak ada keluarga untuk ditanggung. Tapi beza pulak dengan yang dah berluarga. Mereka lebih memikirkan belanja dapur, untuk anak-anak makan. Dengan bantuan yang diberi kerajaan, at least dapat tampung untuk beli barang dapur.

“Sejak COVID-19 ni, kerja banyak terganggu, gaji pun dapat gaji pokok saja, nak buat kerja lebih masa pun tak boleh, elaun pun kena cut. Jadi memang gaji pun cukup-cukup makan. Tapi bila kerajaan mengumumkan untuk melanjutkan BPN 2.0, saya bersyukur sangat-sangat sebab dapat bantu beli barang dapur. Boleh topup nak beli stok susu anak pampers anak siap-siap,” jelas Ridzuan yang dah berkeluarga.

Lain orang lain cara berbelanjanya. Tapi yang paling penting, ramai yang bersyukur bila BPN fasa 2 ini diwujudkan semula. Nak tak nak, anda kena bijak berbelanja agar duit bantuan digunakan dengan bijak. Hah! Anda boleh follow kat bawah ni beberapa senarai yang kami nak bagi kat anda.

Kadang-kadang bila dah dapat duit, tangan terketar-ketar mula fikir nak beli benda yang tak kena mengena kan? Jangan risau, kalau anda tak pasti apa cara terbaik untuk anda gunakan duit tersebut, boleh usha-usha senarai yang kami sediakan ni:

Hati mesti tak tenang kalau ada hutang atau bayaran tertunggak macam sewa rumah, bil elektrik, bil air dan sebagainya. Mula lah gelisah tak tentu arah. Jangan sampai kena potong bekalan elektrik atau dapat notis keluar rumah sudahlah. Bukan senang nak cari rumah di saat genting macam sekarang ni, kan?

Jadi, bila dah dapat duit BPN tu, anda bolehlah cuba untuk langsaikan dulu hutang yang ada supaya tak perlu pening-pening lagi fikir macam mana nak kumpul atau cari duit.

Mungkin ni peluang terbaik untuk anda melangsaikan hutang yang ada supaya tak membebankan anda lagi selepas ni.

Mungkin kalau nak simpan semua tu rasa sedikit berat hati kan? Apa kata anda simpan separuh daripada duit BPN tu. ye lah duit BPN kan dibayar untuk tempoh dua kali, simpan dulu separuh untuk yang bayaran pertama, dan simpan lagi separuh bila dapat yang bayaran kedua.

Sekiranya anda dah gunakan semua dari bayaran pertama, eloklah bayaran kedua disimpan untuk kecemasan. Simpanan ni penting sangat, sebab kita tak tahu apa yang akan jadi dalam keadaan yang tak menentu ni.

Bila ada duit ni, bolehlah anda gunakan bila keadaan dah terdesak, tapi pastikan yang anda guna untuk masa kecemasan saja ya.

Logik ke nak menabung untuk kos sara hidup? Yup! Logik kalau anda tahu cara menabungnya. Kurang-kurang simpanlah untuk tanggung kos sara hidup selama 6 bulan.

Kalau ada duit lebih, simpan untuk tempoh lagi lama lagi bagus, sebab anda tak tahu jika anda berisiko untuk hilang punca pendapatan pada masa akan datang. Mintak simpang lah kan, tapi tu lah kita tak tahu apa nak berlaku di masa depan nanti.

Jadi, pada anda yang masih ada gaji bulanan, mulalah menabung supaya dapat menyimpan sekurang-kurangnya 3 bulan kos sara hidup.

Sejak ramai yang hilang kerja, ramai jer dah mulakan bisnes. dan yang tak hilang kerja pun dah mula buat dua kerja. Jadi ejen ke, dropship mana-mana produk pun dah kira Alhamdulilah. Paling tidak ada jugak duit tepi.

Bagi yang ingin memulakan perniagaan tapi tak ada modal, duit BPN ni lah yang boleh membantu anda di saat ini. Kalau anda dah tahu nak berniaga apa, boleh terus cari barang-barang yang diperlukan untuk mula secepat mungkin.

Jangan membazir! Ini jer pesanan kami buat anda pada saat genting macam ni. Beringat lah selalu. Beli barang yang penting sahaja okay!

Lihat sekeliling rumah anda dan tengok apa yang sangat diperlukan buat masa ni. Mungkin ada barang keperluan yang belum dapat anda beli sebab tak cukup duit atau tak sempat menyimpan. Usha dulu harga sebelum membeli adakah berbaloi ke tidak.

Terdesak macam mana pun, tak ada duit macam mana pun, pastikan perut anda sentiasa terisi dengan makanan. Perdana Menteri kita pun ada memberi saranan untuk pastikan ada makanan di atas meja. Bukan sahaja untuk anda, tapi seisi keluarga.

Kami harap apa yang kami senaraikan ini dapat bantu anda. Pastikan anda sentiasa jaga diri sebab kita masih lagi belum menang! Amalkan penjarakkan sosial dan berdoa agar wabak pandemik ni lesap terus dari dunia ni. Yang paling penting gunakan duit BPN dengan sebaiknya yer. Mudah-mudahan dapat membantu anda! Stay safe semua!


Netizen Ucap Selamat Hari Lelaki Sedunia Kepada Sajat

Umum mengetahui tanggal 19 November merupakan sambutan Hari Lelaki Sedunia. Sudah pasti ramai yang memberi ucapan terutamanya golongan wanita kepada ahli keluarga, rakan, teman lelaki dan suami mereka.

Dalam pada itu, menerusi perkongsian terbaru Nur Sajat, rata-rata netizen tidak melepaskan peluang untuk tujukan ucapan tersebut buat usahawan kosmetik itu iaitu Muhammad Sajjad Kamaruzzaman.

Menerusi videonya sedang menari yang dimuat naik di Instagram, ruangan komen dibanjiri dengan ucapan Selamat Hari Lelaki Sedunia daripada netizen.

Bagaimanapun, dalam entri dimana Sajat yang tampil dengan dress biru ketat itu dilihat idak membalas sebarang komen yang dilemparkan kepadanya.

Sering terpalit dengan pelbagai kontroversi sehingga dikecam teruk susulan tindakannya memakai telekung ketika di Meka, sehingga status jantina usahawan tersebut masih lagi menjadi tanda tanya.


Foto Berpelukan, Netizen Seru Uqasha & Kamal Adli Cepat Nikah

Keserasian Kamal Adli dan Uqasha Senrose di dalam drama gandingan mereka dan di luar set penggambaran membuatkan ramai mahu melihat mereka bercinta di dunia realiti. Malah,

Bagaimanapun, baru-baru ini, perkongsian kedua pelakon itu menjadi perhatian ramai apabila memuat naik foto mesra berpelukan bersama dalam satu sesi fotografi menggayakan aksesori serta jam tangan jenama popular.

BACA: “Tak Nak Buang Masa Bercinta, Rasa Suka Je Terus Kahwin”

Foto tersebut sekaligus membuatkan rata-rata netizen serta peminat teruja. Malah, ramai yang pada awalnya menyangkakan ianya gambar pre wedding. Dalam pada itu, ada yang suka melihat keserasian mereka berdua serta mendoakan agar mereka segera bernikah.

Terdahulu, hangat diperkatakan kedua pelakon itu dikatakan sudah menghadiri kursus perkahwinan. Menerusi perkongsian video di Instagram, Michael Ang ada bertanyakan soalan tersebut pada Kamal dan Uqasha.

Bagaimanapun, Kamal menafikan perkara itu dan menganggap sekadar gurauan. Namun, Kamal berkata dia tidak menolak andai dijodohkan dengan Uqasha.


Foto Bersama Usahawan Kosmetik Tokan Dadah, Khai Bahar Akui Ditawar Jadi Duta Produk

Baru-baru ini hangat diperkatakan mengenai penahanan usahawan kosmetik disyaki terlibat sindiket penyeludupan dadah jenis Methamphetamine. Isu itu turut memberi tempias kepada Khai Bahar apabila tular fotonya bersama usahawan tersebut.

Akui menjadi duta produk keluaran syarikat milik usahawan tersebut, Khai berkata dia tidak mengetahui pembabitan lelaki bergelar ‘Datuk Seri’ itu dengan sindiket berkenaan.

“Saya tak tahu mengenai pembabitan individu itu, tapi saya sedar mengenai gambar kami telah tular di media sosial. Saya baru saja menjadi duta untuk produk minuman susu berperisa keluaran syarikat itu.

“Foto tersebut diambil pada September lalu semasa perbincangan mengenai produk. Tentang isu lain saya tak tahu, saya hanya jalankan tanggungjawab. Itu pun masih belum buat kerja lagi sebagai duta sebab masih baru,” katanya.

Tidak terkesan apabila nama dan gambarnya dikaitkan dengan isu berkenaan, Khai berkata dia menyerahkan sepenuhnya kepada peguam mengenai kontraknya sebagai duta syarikat tersebut.

“Sama ada nak teruskan kerjasama dengan produk itu, saya serahkan kepada peguam sahaja. Sejujurnya isu ini tak ganggu kerjaya sebab saya hanya jalankan kerja sahaja.

“Apa yang berlaku boleh dijadikan pengajaran, mungkin selepas ini saya akan lebih berhati-hati sebelum bersetuju menerima sesuatu tawaran kerja,” katanya.


“Pengacara Sekarang Banyak Merapu, Suka Potong Tetamu Bercakap”

Kemunculan pengacara sensasi Azwan Ali atau lebih dikenali sebagai Diva AA sebagai pengacara program Lagu Cinta Kita 2 ternyata mendapat pujian ramai. Malah, ramai gemar dengan cara pengacaraannya yang profesional.

Menerusi perkongsian di Insta Story, pelakon Nad Zainal turut memuji Azwan serta berpendapat bekas pengacara Muzik-Muzik itu merupakan pengacara TV terbaik yang masih ada dalam indsutri.

“No doubt, Diva Azwan Ali antara hos TV terbaik yang Malaysia ada. Respect buat senior,” tulisnya di Insta Story.

Perkongsian Nad Zainal itu turut mendapat perhatian Azwan yang memuat naik semula perkongsian pelakon itu menerusi Instagram miliknya.

Dalam pada itu, menerusi entri tersebut Nad turut meninggalkan komen dengan membandingkan pengacara zaman 90an dengan generasi kini yang banyak merapu dan suka potong ketika tetamu bercakap.

“Pengacara sekarang banyak merapu dan suka potong tetamu bercakap, rindu pengacara program TV pada tahun 90an. Malah pembaca berita semua nampak classy,” tulisnya.

Terdahulu, Azwan mengumumkan dia hanya mengacarakan program berkenaan selama dua minggu sahaja dan berterima kasih di atas semua sokongan daripada netizen.


Azira Shafinaz Belajar Hukum Bacaan Al-Quran Untuk Jiwai Watak

Namanya semakin menyinar dalam dunia lakonan, pelakon dan penyanyi serta ahli kumpulan De Fam, Azira Shafinaz mengakui watak yang dipegang menerusi telefilem Penunggang Agama sangat mencabar.

Memegang watak sebagai seorang wanita yang kuat pegangan agama dan melibatkan babak membaca dan mengajar kanak-kanak membaca Al-Quran, Azira berkata dia perlu belajar hukum bacaan Al-Quran untuk menjiwai watak.

“Bagi saya, watak dalam telefilem ini sangat mencabar kerana saya perlu betul-betul belajar mengenai karakter seorang wanita yang kuat agama.

“Terdapat babak di mana saya perlu mengajar budak-budak membaca Al-Quran, jadi, saya perlu tahu membaca Al-Quran dengan bacaan yang betul. Ia memang mencabar, apa yang pasti, jalan ceritanya sangat menarik, jelas dan mudah difahami,” katanya.

Dalam pada itu, Azira berkata dia telah menghafal beberapa surah dan mengakui banyak bertanya mengenai hukum bacaan yang betul daripada mereka yang lebih mahir.

“Saya diberi beberapa surah untuk dihafal sendiri, dalam proses menghafal itu, saya banyak bertanya kepada yang mahir membaca Al-Quran kerana saya bukanlah hebat mengetahui hukum-hukum tajwid dan sebagainya.

“Di set penggambaran kami memang ada yang tahu hukum bacaan Al-Quran, jadi saya banyak merujuk kepadanya,” katanya.

Penunggang Agama, Azira memegang watak sebagai Anna yang berdepan dugaan getir apabila ada anggota keluarganya mengalami gangguan makhlus halus. Telefilem itu turut menampilkan Zul Ariffin, Nasir Bilal Khan dan Johan Asari.


“Kita Harus Beri Penghormatan & Tabik Kepada Syahmi Sazli”

Meskipun ada pihak mengkritik filem Mael Totey The Movie (MTTM) arahan YouTuber terkenal Syahmi Sazli dikatakan tidak mencapai standard, namun Pengarah terkenal, Syamsul Yusof memuji pengarah muda Syahmi Sazli.

Mengakui peminat dan penonton filem tempatan mempunyai cita rasa tersendiri, bagaimanapun Syamsul berkata tidak semua pengkarya harus mengikuti konsep dan genre filem arahan Syahmi itu.

BACA: Syamsul Yusof Akui Gila Kerja Mungkin Punca Kemelut Rumah Tangga

“Di negara kita sekarang ini penonton ramai, ada kehendak dan kemahuan sendiri. Jadi, dalam isu filem MTTM, dia ada pengikut tegar yang mana kita tahu filem itu menggunakan dialek Kelantan.

“Tapi, dengan kejayaan filem itu tak bermakna semua pengkarya filem harus ikut konsep dan genre MTTM. Contohnya saya yang lebih kepada filem berat, ada pengikut tersendiri. Begitu juga dengan filem abang Mamat Khalid pun sama ada pengikutnya tersendiri,” katanya.

Dalam pada itu, Syamsul berkata Syahmi dan juga filem MMTM perlu diberi perhatian dan penghormatan kerana keberaiannya menghasilkan filem santai dalam masa sama mempunyai mesej tersendiri.

“Bagi saya, pencapaian MTTM bagus untuk industri filem dan persaingan sihat dalam kalangan penggiat industri filem tempatan. Saya ucapkan syabas pada pengarah kerana membawa sebuah karya yang baru, segar dan santai dalam masa sama ada mesej tersendiri.

“Walaupun disampaikan secara santai dan dari teknikal filem tidaklah setinggi seperti filem berbajet besar, namun kita harus beri penghormatan dan tabik kepada pengarah selaku pengkarya muda yang berani menghasilkan filem ringan tapi ada penonton tersendiri,” katanya


Diskaun Produk Wardah Sehingga 50% Sempena Superbrand Day Di Shopee!

Banyak sebenarnya perkara yang boleh menjejaskan hari-hari anda. Apabila kerja yang dilakukan hanya dipandang sepi bos, apabila makanan kegemaran anda tiba-tiba tak rasa sedap seperti selalu, apabila teman lelaki mahupun bff buat ‘perangai’, memang beremosi betul!

Tapi yang paling membuatkan anda rosak mood terus ialah apabila produk penjagaan kulit tiba-tiba meragam sehingga menjejaskan wajah anda. Geram sahaja bila lihat wajah anda mula ‘dihiasi’ dengan pelbagai anasir jahat seperti jerawat dan bintik hitam. Hailah nasib…

Tak tahu lah kalau anda tahu ke tidak, tapi ada sahaja produk penjagaan wajah yang sebenarnya sangat memahami kemahuan para wanita selain mempunyai ilmu yang banyak mengenainya. Nak tahu tak produk apa?

Pernah dengar tak Wardah? Yes! Produk pertama yang disahkan halal dan dicipta sesuai untuk para wanita yang mementingkan kandungan bahan yang meyakinkan dan baik untuk wajah. Bukan sahaja halal, malah ia juga menggunakan bantuan kemurnian alam bagi melahirkan produk berkualiti tinggi.

Wardah juga merupakan penyokong wanita sejati dan menghargai setiap daripada anda yang berada di luar sana. Sebab itulah mereka memastikan semua wanita mencintai diri sendiri dan secara tak langsung melahirkan kecantikan diri yang bersinar.

Takut mahal dan terpaksa beli setiap satu dengan nilai yang tinggi? Jangan khuatir kerana Wardah bakal mengadakan promosi Super Brand Day di Shopee pada 19 hingga 21 November ini bagi produk terpilih istimewa untuk para wanita yang mementingkan penjagaan wajah mereka.

Diskaun 40% untuk Mask Vitamin C, eksklusif hanya di Shopee dan di Malaysia!

Mask merupakan antara item penjagaan wajah yang sangat penting tahu. Tapi harga sekeping mask pun dah boleh kosongkan beg duit, macam mana nak amalkannya selalu kan? Sebab itulah anda perlu beli Wardah Nature Daily Sheet Mask Vit C ketika promosi ini.

Bayangkan jikalau anda pre-order 10 keping Wardah Nature Daily Sheet Mask Vit C di Shopee, anda boleh mendapatkannya sekali dengan 40% diskaun (harga jatuh kepada RM40 sahaja berbanding harga asal RM68). Jarang-jarang berlaku tahu!

Nak tak nak, serum sebenarnya adalah produk yang kini menjadi rebutan ramai bagi memastikan kulit wajah yang bersih dan berseri. Anda juga boleh menjadi seperti orang lain dengan membeli Wardah C-Defense Serum yang bertindak mencerahkan selain melembutkan kulit wajah dek kandungan yang baik di dalamnya.

Murah sangat! Beli 2 C-Defense Serum ini dan anda layak menerima diskaun sebanyak 30% (harga jatuh kepada RM44.60 sahaja berbanding harga asal RM63.80).

Tak cukup dengan itu, anda boleh dapatkan Sunscreen Gel SPF 30 keluaran Wardah yang bagus dalam melindungi kulit wajah anda daripada terjejas dek sinaran matahari yang terik dengan harga yang sangat berbaloi. Menerusi promosi ini, anda boleh memiliki 3 Sunscreen Gel SPF 30 dengan potongan harga sebanyak 25% (harga jatuh kepada RM27 sahaja berbanding harga asal RM36). Wow!

Seterusnya, anda boleh membeli mana-mana 2 Lip Mousse daripada Wardah dengan harga RM38 dan dengan pembelian tersebut, anda layak untuk menerima lip balm secara percuma sahaja. Cepat-cepat kerana hanya terdapat 400 lip balm yang boleh ditebus!

Diskaun 30% untuk Lightening Whip Facial Foam Cleanser, eksklusif hanya di Shopee!

Pencuci wajah juga merupakan satu produk penjagaan wajah yang wajib dimiliki oleh semua kan? Di kesempatan ini, anda boleh membeli promosi bundle iaitu 2 Wardah Lightening Whip Facial Foam Cleanser dengan diskaun 30% (harga jatuh kepada RM17.30 sahaja berbanding harga asal RM24.80).

Selain itu, promosi ini turut menawarkan tawaran yang mengujakan kerana dengan setiap satu pembelian Wardah Lightening Two Way Cake, anda akan menerima satu lagi produk tersebut secara percuma.

Lagi pula, anda boleh membeli mana-mana produk di bawah rangkaian Lightening sebanyak RM22 dan ke atas untuk melayakkan anda mendapat Wardah 1 Day Cream 17 ml bernilai RM10.40 secara percuma sahaja.

Diskaun hingga 40% untuk pelancaran awal Crystallure, eksklusif hanya di Shopee!

Dengan promosi yang ini, anda boleh pre-order mana-mana produk di bawah rangkaian Crystallure dengan potongan harga sebanyak 40%. Bukan itu sahaja, sekiranya anda membeli pelembap Crystallure, anda juga akan menerima 1 Wardah Booster Essence 6ml percuma.

Wardah juga terkenal kerana sikap pemurahnya. Disebabkan itu, sekiranya anda membeli kesemua 7 produk di bawah rangkaian Crystallure, anda bukan sahaja akan dapat diskaun sebanyak 40% malah layak untuk memiliki 2 Wardah Booster Essence 6ml secara percuma selain tambahan RM10 potongan harga. Banyak betul kelebihannya kan?

Kalau anda membeli Crystallure Best of the Best Kit (mengandungi 2 Wardah Booster Essence dan Oil Serum) pula, anda akan menerima 40% diskaun dan 1 Wardah Booster Essence 6ml percuma serta RM10 diskaun lagi. Fuh! Tak boleh dilepaskan peluang ini.

Bukan sahaja promosi yang hebat dan berbaloi ini, anda juga berpeluang memenangi banyak hadiah lumayan daripada Wardah sempena Super Brand Day ini. Beruntungnya anda kerana boleh mendapat produk dengan harga murah, malah ada kesempatan untuk memenangi kamera Fujifilm Instax Square SQ1 yang berharga RM588 selain baucar Shopee Wardah bernilai RM100.

Selain itu, jangan lupa untuk follow Wardah Official Store di Shopee untuk berpeluang menikmati baucar diskaun hingga 50% yang menakjubkan ini.

Cepat tanda kalendar anda dan tetapkan alarm supaya mengingatkan anda mengenai promosi hebat di Wardah Official Store sempena Super Brand Day ini.


Wawa Zainal, Aeril Zafrel Serbu Premis Jual Produk Kosmetik Tiruan

Kesal dengan sikap pihak tidak bertanggungjawab dipercayai mengedar produk kosmetik tiruan jenama miliknya, Wawa Zainal dan suaminya, Aeril Zafrel, semalam menyertai serbuan di sebuah premis di Taman Putra Utama, di Kangar.

Memetik laporan Astro Awani, pasangan itu bersama sepasukan penguat kuasa Kementerian Perdagangan Dan Hal Ehwal Pengguna (KPDNHEP) Perlis, menyerbu premis berkenaan setikar jam 12.15 tengah hari.

BACA: Selepas Bina Masjid, Aeril & Wawa Nak Buka Pusat Tahfiz

Dalam serbuan berkenaan, lebih 5,542 unit peralatan kosmetik dianggarkan bernilai RM210,596 dirampas dan 16 individu berusia 20 hingga 31 tahun pemilik perniagaan berkenaan ditahan untuk membantu siasatan.

Pengarah KPDNHEP Perlis, Norazah Jaapar, berkata serbuan dilakukan selepas pihaknya mendapat aduan daripada pasangan selebriti itu mengenai pengeluaran produk kosmetik menggunakan logo dan jenama yang mengelirukan pengguna.

“Hasil siasatan mendapati premis terbabit telah beroperasi lebih dari tiga tahun dan turut menjalankan perniagaan menggunakan sistem ejen selain dijual di dalam talian.

“KPDNHEP juga telah melihat iklan mengelirukan yang telah dikeluarkan oleh syarikat milik ahli perniagaan terbabit. Tindakan itu boleh memanipulasi persepsi pengguna kerana telah menggunakan logo pemilik asal,” katanya.

Difahamkan, syarikat terbabit dipercayai memiliki sebuah gudang di Kedah dan menjadikan premis di Taman Putra Utama sebagai pusat pengedaran.


Kongsi Foto Selepas Bersalin, Netizen Kagum Kecantikan Emma Maembong

Dalam diam pelakon Emma Maembong telah pun selamat melahirkan bayi lelaki seberat 3.2 kilogram di pusat perubatan di Shah Alam pada 8 November lalu secara normal.

Namun perkara itu baru sahaja dimaklumkan kepada umum beberapa hari lalu. Menerusi Instagram, Emma turut berkongsikan video memaparkan suaminya tidak dapat menahan sebak di atas kelahiran anak mereka.

Menzahirkan rasa syukur kerana berpeluang merasai pengalaman bergelar ibu, Emma berkata ianya pengalaman sangat berharga dan tidak dapat dilupakan olehnya.

Dalam pada itu, Emma turut memuat naik fotonya selepas bersalin sambil memangku anaknya. Rata-rata netizen memuji kecantikan Emma meskipun tanpa sebarang mekap serta tidak melepaskan peluang menzahirkan ucapan tahniah.

Emma dan Muhammad Shazli mendirikan rumah tangga pada 20 Februari 2020 dan mengumumkan berita kehamilannya ketika usia kandungan memasuki 4 bulan ketika mereka sedang bercuti di Langkawi.


Zarina Anjoulie Keguguran, Mahu Hamil Lagi Lepas Buang ‘Filler’ Di Payudara

Hampir lima bulan mendirikan rumah tangga, menerusi satu perkongsian di Instagram semalam pelakon kontroversi Zarina Anjoulie mengakui hamil beberapa bulan lalu namun mengalami keguguran baru-baru ini.

Tetap tenang menerima ujian tersebut, menerusi entri itu Zarina turut berkongsikan mengenai bahaya dan kesan sampingan melakukan suntikan ‘filler’ sebelum memberitahu mengenai berita kegugurannya secara tidak sengaja.

“Beberapa bulan lepas Anju mengandung tapi gugur. Bukan nak cerita kesian kat video ini cuma nak beritahu. Tak ada rezeki kan tapi Anju cuba nak pregnant lagi,” katanya.

Berkongsikan pengalaman yang dilalui selepas menyuntik ‘filler’ di bahagian payudaranya, Zarina turut meminta mereka di luar sana tidak salah anggap kerana ia hanya untuk memberi kesedaran.

“Anju share apa yang anju lalui sekarang ni ye…Please don’t judge dan diharap anda semua terbuka dengan perkongian ini. Tujuan Anju share bukan nntuk nak jatuhkan orang, tetapi untuk create awareness. Anju sendiri tengah lalui benda ni, so Anju nak share with you guys,” katanya.

Zarina berkata ketika hamil beberapa bulan lalu, payudaranya membengkak dan sakit. Perkara itu membuatkan dia terfikir akan kesan sampingan ‘filler’ jika hamil lagi dan akan berjumpa dengan doktor pakar untuk mengeluarkan filler tersebut.

“Saya akan pergi bertemu Doktor Chiam untuk rawatan mengeluarkan ‘filler’ di bahagian dada. Ini adalah plan sebelum saya hamil lagi nanti. Video ini dikongsi sebab sekurang-kurangnya korang tahu apa nak buat selepas ini.

“It was my choice untuk letak barang terlarang dalam badan aku. Jangan salah anggap dengan video ini atau jangan salahkan tempat aku pergi buat ‘filler’ dulu ya,” katanya.


Chef Wan Tempah Baju Harian Ibu Dari Pereka Terkenal

Sering berkongsikan momen manis bersama ibunya Noraini Abdullah atau lebih manja dipanggil Cik Ani, ramai yang mengangumi chef selebriti terkenal Chef Wan atau nama sebenarnya Datuk Redzuawan Ismail yang sentiasa menyanjungi ibunya.

Malah, Chef Wan juga tidak kedekut berbelanja untuk ibu tersayang apabila mendedahkan pakaian harian ibunya ditempah khas daripada pereka fesyen terkenal iaitu Calvin Thoo.

“Alhamdulilah semua baju Kedah ibu untuk pakaian hariannya sudah pun disiapkan oleh pereka fesyen Calvin Thoo. Saya pergi ambil di kedainya di Jalan Imbi semalam.

“Emak kata sangat selesa pakai, jahitan dan kain pun sejuk sahaja Wan. Tengoklah siapa yang pilih emak, sambil saya usiknya,” tulisnya.

Dalam pada itu, Chef Wan berkata baju-baju yang ditempah akan dipadankan dengan 15 kain batik pelbagai corak yang baharu dibelinya, manakala pakaian lama ibunya yang sudah lusuh akan disimpan.

Menerusi perkongsian di Instagram itu Chef Wan turut berkongsi cerita, ibunya telah mencuba pakaian tersebuut secara sembunyi pada waktu malam gara-gara terlalu gembira dengan pemberiannya itu.

“Dengan 15 batik sarung baharu untuk dipadankan, yang mana dah lusuh dan reput itu boleh disimpan asing buat masa ini. Dia sangat gembira menerima pakaian tersebut dan tak sabar nak tengok malam tadi tapi saya minta tunggu pagi lah.

“Pagi ni siang-siang dah naik bilik saya katanya emak dah cuba tadi masa kau tidur. Cantik-cantik baju baru emak. Terima kasih,” ceritanya.

Diruangan komen rata-rata netizen seakan memuji tindakan Chef Wan yang sanggup melakukan apa sahaja dan memberikan yang terbaik buat ibunya.

Sebelum ini, Chef Wan sering berkongsi perjalanan kisah dirinya bersama ibu yang kini disahkan menghidap kanser payudara pada usia 89 tahun.


Hans Isaac Bakal Bertanding PRU15?

Nampaknya mungkin selepas ini pelakon dan penerbit Datuk Hans Isaac bakal terjun ke dunia politik apabila namanya disebut-sebut akan bertanding sebagai calon Parti Keadilan Rakyat (PKR) di Parlimen Ampang dalam Pilihan Raya Umum ke-15 nanti.

Namun, Hans berkata ia terpulang kepada parti dan juga masyarakat setempat sama ada mahu memilihnya sebagai calon atau pun sebaliknya. Jelasnya, objektifnya pada ketika ini adalah untuk membantu masyarakat di Ampang.

BACA: Hans Isaac Pulangkan Gaji Selama 13 Bulan Sebagai Pengerusi FINAS

“Objektif saya adalah untuk terus memberikan fokus bagi membantu masyarakat di Ampang. Berhubung sebarang pencalonan untuk PRU15 di Ampang, ia terpulang kepada Presiden, parti dan masyarakat Ampang,” katanya.

Hans berkata pasukannya dikenali “Kita Budak Ampang” memberi fokus kepada program sosial bagi membantu masyarakat. Katanya lagi, politik di negara ini memerlukan calon muka baru apabila dilihat didominasi ramai ahli politik yang lebih berusia.

“Kita mempunyai individu lama yang sama dalam arena politik dan itulah sebab rakyat Malaysia tidak berminat dengan politik. Kita memerlukan perubahan untuk masa depan yang lebih cerah tetapi ia merupakan tanggungjawab kita untuk memilih dan membuat perubahan tersebut.

“Saya faham rakyat kecewa, tetapi kita tidak boleh berputus asa dan ia sememangnya hak kita untuk memilih jalan yang betul,” katanya.

Untuk rekod, PKR kini tidak mempunyai wakil rakyat di kerusi Parlimen Ampang selepas pemecatan bekas Naib Presiden PKR Zuraida Kamaruddin daripada parti tersebut.


“Tengah Baru Semuanya Manis, Tunggulah Nanti Bila Dah Lama…”

Meskipun perkahwinan Mira Filzah dan suaminya Wan Emir Astar sudah menjangkau tiga bulan, namun kisah mereka masih menjadi bualan netizen. Malah, ada yang menjadikan pasangan itu sebagai ‘couple goals’.

Tidak lekok berkongsikan momen mereka di media sosial, baru-baru ini Mira ada memuat naik fotonya bersama suami ketika berada di dalam kereta. Rata-rata netizen memuji pasangan tersebut yang dilihat sentiasa manis dan romantis.

Seperti sudah dijangka perkongsian Mira itu turut menimbulkan rasa kurang senang neitzen yang tidak begitu gemar mereka berkongsi kebahagiaan di media sosial secara terang-terangan serta sudah muak asyik melihat perkongsian tentang mereka.

Namun, komen seorang individu ini menjadi perhatian ramai kerana melemparkan kata-kata yang kurang sopan serta mendoakan pasangan itu dengan perkara yang kurang baik.

Kata netizen tersebut, di awal perkahwinan semuanya nampak indah sahaja, lihat sahaja selepas beberapa tahun nanti pasti akan ada hal yang timbul dan ketika itu mulalah akan sorok dan menafikan itu ini tentang rumah tangga.

Komen netizen tersebut mengundang kecaman netizen yang tampil mempertahankan Mira Filzah serta meminta individu berkenaan menyucikan hati.

Kata netizen lagi, kita sepatutnya doakan yang baik-baik untuk pasangan tersebut dan tidak perlu dengki dengan kebahagiaan orang lain.


Dituduh Salah Guna Kuasa, Eizlan Yusof Nak Saman Hans Isaac

Pelakon yang juga Ahli Lembaga Pengarah Perbadanan Kemajuan Filem Nasional Malaysia (Finas), Datuk Seri Eizlan Yusof bakal mengambil tindakan undang-undang terhadap bekas Pengerusi Finas, Datuk Hans Isaac.

Ia berikutan tindakan Hans yang membuat tuduhan tidak berasas penyalahgunaan kuasa membabitkan syarikat produksi Exellent Pictures Sdn Bhd sehingga mendapat geran Dana Kandungan Digital (DKD) daripada Finas.

BACA: Eizlan Yusof Gembira Isteri Sudah Tahu Mengerjakan Solat Dengan Baik

“Saya dapat tahu perkara ini apabila seorang ahli PFM menghantar tangkap layar perbualan di aplikasi WhatsApp. Apabila saya baca memang terkejut sebab dia mengaitkan nama saya. Perkara ini menjadi bualan dalam kalangan mereka.

“Semalam, terdapat ahli PFM sudah menghentam saya secara peribadi dan mahu membuat laporan di Suruhanjaya Pencegahan Rasuah Malaysia (SPRM) serta mendesak saya meletakkan jawatan.

“Bagi saya, ini isu besar kerana mereka berpendapat saya sudah salah guna kuasa sehingga dapat dana, sedangkan saya tak ada kena mengena dengan syarikat itu sama ada selaku pengarah atau pemegang saham. Apabila ditekan ahli PFM, bagi saya ia sudah melampau,” katanya.

Dalam pada itu, Eizlan berkata dia sudah melantik peguam daripada Tetuan Shaharudinali Azfarazmi & Co untuk memulakan proses perundangan. Ujarnya, tuduhan tersebut sekaligus mencemarkan imej dan reputasinya.

“Saya sentiasa berpegang teguh kepada prinsip integriti. Saya menzahirkan kekecewaan atas tuduhan melulu dan tidak berasas yang dilontarkan sehingga mencemarkan nama, imej dan reputasi saya.

“Dakwaan ini memberi kesan secara langsung kepada karier dan perniagaan saya. Perkara ini tidak seharusnya berlaku kerana imej dan reputasi saya sudah terkesan akibat dusta ini,” katanya.


Akui Buta Huruf, Sufie Rashid Gigih Belajar Mengaji

Mengakui dirinya tidak pandai mengaji, penyanyi kelahiran Singapura, Sufie Rashid tidak malu mendedahkan perkara itu dan kini masih dalam tempoh pembelajaran.

Menerusi perkongsian di Instagram, Sufie menyatakan masih belum terlambat lagi untuk dia belajar dan bersyukur apabila dapat meneruskan kelas mengaji untuk memperbaiki kekurangannya.

Dalam entri berkenaan, Sufi turut memuat naik fotonya sedang memegang buku Iqro’. Perkongsian Sufie itu mendapat pelbagai reaksi daripada peminat dan pengikutnya yang memuji sikapnya  yang  tidak malu dalam mencari ilmu.

Untuk rekod, Sufie yang merupakan juara Akademi Fantasia 2015 mendirikan rumah tangga dengan Nurulain pada 21 September 2019.


Selesai Pantang 44 Hari, Fazura Gembira Cincin Tunangnya Muat Dipakai Semula

Selamat melahirkan cahaya mata sulung yang beri nama Nur Fatima Aisya pada 2 Oktober lalu, pelakon dan penyanyi cantik Nur Fazura sudah pun selesai menjalani proses berpantang selama 44 hari.

Menerusi perkongsian di Insta Story suaminya, Fattah Amin turut berkongsikan momen sedang menemani Fazura sedang makan makanan kegemarannya. Fattah berkata sudah lama isterinya teringin menikmati makanan tersebut.

Bukan sahaja boleh makan makanan kegemarannya, Fazura turut memuat naik foto di Insta Story meluahkan rasa gembira cincin tunangnya juga sudah muat untuk dipakai semula.

Dalam pada itu, meskipun gembira sudah habis menjalani proses berpentang, namun Fazura berkata dia tetap akan berjaga-jaga lebih-lebih lagi dari segi pemakanan.

Meskipun sudah sebulan berlalu, sehingga kini Fazura dan Fattah masih belum mendedahkan wajah bayi mereka kepada umum.


Geran Khas Prihatin Ringankan Beban Syarikat & Peniaga Mikro PKS!

Usahawan dan peniaga Perusahaan Kecil & Sederhana (PKS) mikro boleh tersenyum bahagia bila kerajaan mengumumkan untuk beri bantuan kewangan secara one-off berjumlah RM3,000 kepada PKS mikro yang berkelayakan! Wah, lega betul kalau dengar berita menggembirakan macam ni kan?.

Bantuan kewangan ini adalah di bawah Geran Khas Prihatin (GKP) dan kini dibuka semula kepada GKP 2.0 selepas ramai yang tak berpeluang mendaftar jadinya kerajaan melanjutkan demi anda sehingga 31 Oktober. Kami pasti ramai yang dah mohon kan? Bagi yang tak sempat tu, anda boleh membuat rayuan yang akan dibuka pada Disember ini. Masih ada peluang ya, jangan risau!

GKP ini adalah untuk meringankan beban kewangan perniagaan di samping meningkatkan produktiviti pengeluaran dan perkhidmatan yang terkesan dan terjejas dengan COVID-19 termasuklah penjaja pasar malam, peniaga kecil dan sebagainya.

Memang tak dapat dinafikan, bila COVID-19 datang menyerang, emosi pun terganggu. Yelah tak mudah nak tangani situasi ad hoc dalam perniagaan. Sangat mencabar jugak untuk teruskan perniagaan. Mana nak fikirkan staf lagi, hutang lagi dan banyak lagi masalah yang terpaksa hadap last minit ni.

Dan ramai juga usahawan dan peniaga yang takut nak hadap risiko apa yang akan berlaku di kemudian hari. Ada jugak yang memang dah tersedia dengan bebanan hutang sebelum COVID-19 melanda. Maunya tak pening kepala. Betul tak? Dan disebabkan inilah, kerajaan dengar rintihan anda dan mewujudkan GKP.

Tapi tulah, anda mestilah sentiasa peka. Jangan dok harap maklumat datang bergolek kepada anda. Cuba gali info tu. Ringankan mulut bertanya dan sentiasa up-to-date dengan info-info melalui sosial media ataupun media-media massa.

Bagi anda yang telah memohon GKP ini dah pun boleh menyemak keputusan permohonan mulai 15 November 2020. Anda boleh semak melalui Portal GKP di LINK INI yang disediakan oleh LHDNM. Hanya masukkan nombor kad pengenalan anda. Rujuk gambar di bawah yer.

Menurut Lembaga Hasil Dalam Negeri (LHDN) pembayaran akan mula dibuat bermula 25 November 2020. Jadi pada anda yang dah mohon tu mesti senyum lebar lah! Pembayaran untuk GKP akan dikreditkan ke akaun bank persendirian anda masa anda buat permohonan tu yer. Make sure bank aktif tau. Gunalah bantuan itu sebaik-baiknya demi kelangsungan perniagaan anda.

Pandemik COVID-19 memang mendidik kita untuk handle situasi dengan lebih baik. Jangan rasa terbeban. Mungkin dengan bantuan GKP ini, anda boleh warnai kembali perniagaan anda. Perjuangan masih belum selesai!

Apa yang anda perlu buat sekarang adalah sentiasa cekal dan sentiasa berdoa supaya COVID-19 ni berakhir segera. Mungkin selepas ini ada lagi bantuan yang bakal menyusul. Paling penting, anda perlu cepat grab peluang yang dibuka oleh kerajaan untuk usahawan dan peniaga ini ya! Satu lagi, urus kewangan dengan lebih baik.


Ben Amir Akui Rapat Dengan Daiyan Trisha

Memenangi Pelakon TV Lelaki Popular di Anugerah Bintang Popular Berita Harian 33 (ABPBH33) Jumaat lalu, Ben Amir meluahkan rasa syukur dan berterima kasih di atas ucapan tahniah daripada peminat dan netizen.

Sebelum ini digosipkan dengan Daiyan Trisha, Ben mendedahkan dia turut menerima ucapan istimewa daripada pelakon dan penyanyi itu menerusi panggilan telefon.

“Ini satu penghargaan untuk saya yang sudah lama berlakon. Tapi bagi saya ia adalah satu permulaan kerana banyak lagi watak yang saya inginkan. Daiyan Trisya pun ada ucap tahniah, sweet… dia ada call dan text, ” ujarnya kepada mStar.

Mengulas mengenai gosip kedua mereka dikatakan mempunyai hubungan istimewa, Ben bagaimanapun menafikan perkara itu dan menganggap Daiyan hanya sebagai teman rapat dan rakan seperjuangan dalam industri.

“Kami kawan rapat, kita dalam industri yang sama dan saya pun banyak belajar daripada dia. Buat masa sekarang saya pun masih kenal-kenal je dengan dia. Belum serius bercinta.. kita masih nak kenal antara satu sama lain,” katanya.


Disamakan Dengan Tukang Cuci, Chubb-E Tak Ambil Hati Makian Diva AA

Menerima kritikan pedas apabila disamankan dengan tukang cuci oleh pengacara sensasi Azwan Ali atau Diva AA, pemenang Artis Baharu Lelaki Popular ABPBH33, Chubb-E tidak terasa hati dengan kata-kata hinaan itu.

Menyedari dirinya masih baru lagi dalam industri seni, Chubb-E berkata tidak hairan jika dia tidak dikenali oleh pengacara itu. Malah, dia menghormati Azwan yang merupakan orang lama dalam industri.

BACA: Diva AA Tak Kenal Siapa Chubb-E, Mati-Mati Ingat Tukang Cuci

“Jujur memang saya tak terasa hati langsung dan tak ambil hati serius walaupun ramai yang kata dia tidak sepatutnya kata macam tu pada saya. Saya dan keluarga hormat beliau kerana dia orang lama dalam industri dan jauh berpengalaman serta hebat.

“Jadi logik kalau dia tak kenal saya. Mungkin bila timbul isu macam ni, akan jadi salah satu jalan untuk saya kenal dia dengan lebih rapat lagi,” katanya.

Enggan peduli dengan kecaman dan kritikan dilemparkan kepadanya, Chubb-E berkata ianya lumrah sebagai anak seni dan tidak langsung menjejaskan rezekinya.

“Dari dulu saya tak kisah dan tak ambil peduli sekiranya kena kecam atau sebaliknya. Bukan sombong tapi bagi saya jika itu tidak menjejaskan rezeki dan tidak membuatkan peminat berpaling. Saya ok saja,” katanya.


Azhar Sulaiman Akui Kesilapan Besarkan Anak Cara Moden, Urban

Membesarkan anak dengan cara moden sehingga aksi dan penampilan anak perempuannya iaitu Kasih Iris Leona menimbulkan rasa kurang senang di kalangan netizen, pelakon Azhar Sulaiman akui kesilapannya itu.

Namun, Azhar berkata sebagai ketua keluarga dia masih cuba berusaha untuk memperbetulkan apa yang patut dalam bimbingan dan didikannya. Malah, dia turut menasihati anaknya serta kembali mendekatkan diri dengan Islam.

“Saya akui kami hidup dalam keluarga yang agak moden dan ‘urban’ sejak dari awal lagi. Jadi apa yang berlaku pada anak-anak saya mungkin saya galas kesilapan saya sendiri.

“Saya ambil pengajaran ini untuk membentuk anak saya menjadi seorang yang baik sehingga tiada ruang untuk netizen kecam. Saya juga nasihati mereka jika buat kesilapan itu cuba perbetulkannya dan kembali mendekatkan diri dengan Islam.

“Apa-apa pun marilah berharap agar mereka mengambil langkah yang selamat dalam apa jua yang mereka lakukan. Insya-Allah mereka pasti sedar,” katanya kepada Gempak.

Sebelum ini hangat diperkatakan mengenai Leona yang dikecam gara-gara membuat video TikTok ketika berada di dalam kelas, Azhar mengakui bahawa anaknya itu belum matang.

“Saya rasa dia masih muda dan kadang-kadang belum matang untuk mengawal situasi yang dihadapinya. Sepatutnya dia tidak perlu menjawab atau balas kembali teguran dari netizen itu,” katanya lagi.

Azhar berkahwin dengan isterinya, Chempaka Emalin Pahamin dan mereka dikurniakan sepasang kembar Leona dan Andika Rees Pahamin serta Kasih Leia Ixora yang berusia 21 tahun.


Jangan Risau! Golongan M40 Tak Dilupakan & Banyak Inisiatif Yang Anda Perlu Tahu!

Hilang kerja dan hilang punca pendapatan semasa penularan COVID-19 ni adalah bukan benda yang biasa dah kita dengar. Terutamanya anda yang dalam Golongan Pertengahan 40% (M40). Ramai yang mengalami nasib yang sama disebabkan ekonomi negara yang tak stabil sejak COVID-19 ‘menetap’ di negara kita ni.

Jangan risau! Selepas Belanjawan 2021 dibentang pada 6 November lepas, banyak inisiatif yang anda boleh dapat. Untuk info anda, sebenarnya pelbagai bantuan telah pun mula dilaksanakan sejak Perintah Kawalan Pergerakan (PKP).

Menurut Menteri Kewangan Tengku Dato’ Sri Zafrul Tengku Abdul Aziz, secara tak langsungnya golongan M40, selain B40 adalah salah satu penerima manfaat yang utama melalui PRIHATIN dan PRIHATIN PKS TAMBAHAN (RM260 bilion), PENJANA (RM35 bilion), dan KITA PRIHATIN (RM10 bilion) – yang berjumlah RM305 bilion ataupun 20.7% daripada KDNK.

Wahh banyak kan jumlah yang diperuntukkan. Jadi, anda jangan rasa terpinggir pulak. Apa kata anda usha dulu inisiatif-inisiatif yang anda boleh dapat bagi golongan M40 ni okay! Banyak gais, dan antara salah satunya adalah anda boleh memiliki rumah pertama. Wow!

Kata Tengku Zafrul, aspek pencukaian adalah antara habuan utama yang memanfaatkan golongan M40. Ianya adalah salah satu inisiatif utama untuk meringankan beban kewangan rakyat semasa COVID-19 sekarang ini bila menurunkan kadar cukai pendapatan.

Kerajaan bersetuju agar kadar cukai pendapatan untuk individu pamastautin diturunkan sebanyak 1% bagi pendapatan bercukai RM50,001 hingga RM70,000 setahun! Dan dijangka sebanyak 1.4 juta pembayar cukai dapat manfaat ini. Anda lah salah seorangnya. Untungnya kan?

Untuk menggalakkan simpanan hari tua, pelepasan cukai pendapatan individu sehingga RM3,000 ke atas caruman Skim Persaraan Swasta atau PRS akan dilanjutkan sehingga tahun taksiran 2025.

Antara insentif cukai yang lain termasuk peningkatan had pelepasan cukai bagi gaya hidup daripada RM2,500 kepada RM3,000; dan pemotongan cukai bagi perbelanjaan yuran penggajian sehingga RM7,000 temasuk kursus ‘up-skilling’ dan ‘self-enhancement’ dalam mana-mana bidang yang diiktiraf Jabatan Pembangunan Kemahiran, Kementerian Sumber Manusia.

Belanjawan 2021 juga memberi pelepasan cukai sehingga RM1,000 bagi perbelanjaan vaksinasi diri sendiri, pasangan dan anak. Had pelepasan cukai bagi perbelanjaan rawatan perubatan yang melibatkan kesemua mereka di atas juga dinaikkan daripada RM6,000 kepada RM8,000.

Had pelepasan cukai bagi perbelanjaan pemeriksaan kesihatan penuh akan dinaikkan daripada RM500 kepada RM1,000. Bagi perbelanjaan rawatan perubatan, keperluan khas dan penjagaan ibu bapa, ia juga dinaikkan daripada RM5,000 kepada RM8,000.

Selain golongan B40, individu M40 yang layak juga boleh menggunakan kemudahan pengeluaran simpanan Kumpulan Wang Simpanan Pekerja (KWSP) daripada Akaun 1, sebanyak RM500 sebulan, selama 12 bulan.

Permohonan dibuka mulai Januari tahun depan dan ia dijangka melibatkan RM4 bilion keseluruhannya. Kemudahan pengeluaran Akaun 1 ini untuk membantu terutamanya anda yang kehilangan pekerjaan sambil meringankan beban kewangan 600,000 ahli yang terjejas.

Ia merupakan langkah tambahan kepada kemudahan pengeluaran i-Lestari KWSP (RM500 sebulan selama 12 bulan, jumlah: RM6,000) yang diumumkan pada bulan April yang melibatkan 4.7 juta ahli dengan nilai RM11.6 bilion.

Gabungan pengeluaran i-Lestari (RM6,000) dan Akaun 1 (RM6,000) juga akan memberikan jumlah pengeluaran tunai sebanyak RM12,000 bagi setiap anda yang layak termasuk golongan M40. Jadi jumlah keseluruhannya adalah RM15.6 bilion.

Ada lagi…Kerajaan juga mengumumkan penurunan caruman KWSP pekerja daripada 11% kepada 9% selama setahun mulai Januari 2021. Semua ni dibuat sebabnya nak bantu supaya dapat tampung perbelanjaan harian semasa COVID-19 berlaku ni.

Bukan itu jer, KWSP juga akan membenarkan anda membuat pengeluaran daripada Akaun 2 untuk membeli produk perlindungan insurans dan takaful hayat dan penyakit kritikal bagi diri dan keluarga anda. Yang paling penting ianya diluluskan oleh KWSP.

Insentif belanjawan 2021 untuk M40 yang dibuang kerja: kemudahan self-declaration untuk dapat bantuan pinjaman bank, pengeluaran akaun 1 KWSP dan Elaun Mencari Pekerjaan.

Selain itu, KWSP juga baru mengumumkan tentang skim i-Sinar, iaitu pengeluaran wang dalam Akaun 1 untuk pencarum yang terjejas dengan COVID-19. Skim ini akan memberi manfaat kepada dua juta pencarum, dengan anggaran dana berjumlah RM14 bilion.

Bagi pencarum dengan baki RM90,000 ke bawah dalam Akaun 1, anda mempunyai akses kepada amaun sehingga RM9,000 dengan pengeluaran pertama sehingga RM4,000.

Bagi pencarum dengan baki RM90,000 ke atas dalam Akaun 1 pula, jumlah maksimum yang boleh dikeluarkan adalah RM60,000 dengan pengeluaran pertama sehingga RM10,000. Anda yang layak boleh mengakses 10% daripada amaun simpanan dalam Akaun 1, tertakluk kepada baki minimum RM100.

Sebagai contoh, anda yang mempunyai simpanan RM4,500 boleh membuat pengeluaran sebanyak RM4,400 (iaitu melebihi 10 peratus, dengan baki selepas pengeluaran sebanyak RM100).

Anda yang layak adalah mereka yang hilang kerja, diberi cuti tanpa gaji atau tiada sumber pendapatan, dan boleh membuat permohonan bermula Disember ini, dengan pengeluaran pertama bermula Januari 2021.

Skim ni berbeza dengan skim i-Lestari kerana pemohon i-Sinar perlu menggantikan semula wang yang dikeluarkan menerusi caruman pada masa akan datang.

Caruman baru akan dikreditkan 100 peratus ke dalam Akaun 1 sehingga amaun pendahuluan yang diterima telah digantikan semula. Selepas itu, caruman akan kembali ke kadar pecahan asal iaitu 70 peratus bagi Akaun 1 dan 30 peratus bagi Akaun 2.

Disebabkan COVID-19 ni juga, ramai golongan M40 yang terjejas. Dan disebabkan ini, anda digalakkan untuk memohon fleksibiliti moratorium daripada pihak bank untuk menstruktur semula pinjaman mereka atau menjadualkan semula pembayaran ansuran.

Untuk peminjam daripada golongan M40, proses permohonan bantuan bayaran balik pinjaman akan dipermudahkan. Anda hanya perlu membuat pengisytiharan kendiri atau self-declaration pengurangan pendapatan untuk mendapat bantuan bayaran balik di mana kemudahan ini akan bermula pada Disember 2020.

Pengecualian duti setem sepenuhnya ke atas surat cara pindah milik dan perjanjian pinjaman bagi pembelian rumah kediaman pertama yang bernilai sehingga RM500,000 adalah salah satu usaha kerajaan untuk menggalakkan anda memiliki rumah buat kali pertama.

Pengecualian ini adalah untuk perjanjian jual beli yang akan bermula antara 1 Januari 2021 dan 31 Disember 2025.

Polisi mesra pembeli ini akan menggalakkan pemilikan rumah pertama kepada anda dari kumpulan B40 dan M40 yang kalau selama ini macam-macam cabaran yang kena tempuh untuk memiliki rumah sendiri. Betul tak? Jadi Inisiatif kerajaan ini tepat masanya dan ia akan mendorong anda mengambil langkah pertama bagi memiliki rumah.

Kami tak ada kerja sekarang ni, apa yang boleh dilakukan? Jangan risau, anda boleh check out kat bawah ni okay!

Kerajaan telah memperuntukkan RM150 juta bagi pemberian Elaun Mencari Pekerjaan bagi golongan yang kehilangan kerja.

Menteri Kewangan, Tengku Datuk Seri Zafrul Abdul Aziz, berkata peruntukan itu bagi menampung elaun yang akan disambung untuk tempoh tiga bulan lagi pada tahun depan.

Peruntukan itu akan disalurkan melalui Pertubuhan Keselamatan Sosial (PERKESO) untuk menjayakan program mencari pekerjaan bagi anda yang diberhentikan kerja akibat kesan penularan COVID-19.

Elaun ini diberi selama enam bulan tau. Bulan pertama layak menuntut 80 peratus daripada jumlah gaji dan secara beransur-ansur berkurang kepada 30 peratus daripada gaji.

Bagi tahun 2021, tempoh Elaun Mencari Kerja akan dilanjutkan selama tiga bulan dan kadar layak menuntut daripada 80 peratus gaji bagi bulan pertama, 50 peratus bagi bulan kedua hingga keenam dan seterusnya 30 peratus bagi tiga bulan terakhir.

Ini adalah peluang kedua untuk anda yang kehilangan kerja. At least ada juga ruang untuk bernafas semula.

Peruntukan kerajaan bagi mewujudkan peluang pekerjaan yang sebahagian besarnya dalam bentuk program ‘place and train’ melalui kursus ‘reskilling’ dan ‘upskilling’ sebagai langkah baik. Dan peluang yang patut anda grab.

Sebanyak RM3.7 bilion diperuntukkan untuk melaksanakan Skim Jaminan Penjanaan Pekerjaan (JanaKerja) yang membabitkan penyediaan 500,000 peluang pekerjaan baharu termasuk pelaksanaan pelbagai program peningkatan kemahiran dan latihan semula. Amacam?

Bantuan pembayaran pinjaman ditambah baik kepada peminjam B40 dan perusahaan mikro dengan jumlah pinjaman sehingga RM150,000:
– Tangguh ansuran bulanan selama 3 bulan, atau
– Kurangkan ansuran bulanan sebanyak 50% selama 6 bulan.

Peminjam M40 juga akan dipermudahkan dari segi proses permohonan bantuan bayaran balik. Fleksibiliti ini bermula Disember 2020.

SME Bank akan menyediakan dana kemudahan pembiayaan Skim Lestari Bumi sebanyak RM300 juta bagi menggalakkan transformasi perniagaan mikro dan kecil Bumiputera.

Menteri Kewangan, Tengku Datuk Seri Zafrul Tengku Abdul Aziz, berkata bagi membantu kewangan perusahaan kecil dan sederhana (PKS) yang berurusan dalam pembekalan kepada kerajaan atau syarikat berkaitan kerajaan (GLC), kerajaan juga akan memperkenalkan platform pembayaran digital rantaian bekalan nasional ataupun National Supply Chain Finance Platform.

Platform yang diberi nama ‘JanaNiaga’ ini akan memanfaatkan PKS yang mengalami masalah aliran tunai disebabkan tempoh pembayaran invois yang lama dan mendapatkan pinjaman daripada institusi kewangan.

Jadi tiada istilah M40 dipinggirkan kalau anda baca apa yang kami sediakan ni. Inisiatif-inisiatif ini adalah untuk membantu anda yang kehilangan kerja dan juga untuk mencari peluang mencari kerja lain. Jangan risau kerana kerajaan kita sentiasa nampak dan sentiasa akan bantu anda!


Tak Sampai Seminit Buka Face Mask, Mustaqim Bahadon Didenda RM1,000

Gara-gara tindakannya menanggalkan pelitup muka di tempat awam, pelakon Mustaqim Bahadon dikenakan kompaun sebanyak RM1,000 atas kesalahan melanggar prosuder operasi standard (SOP) Ahad lalu.

Menurutnya, ketika kejadian dia bersendirian di kawasan parkir motosikal di hadapan kedai gunting rambut miliknya di Wangsa Maju untuk menghisap rokok elektronik. Namun, tak sampai seminit dia didatangi oleh pihak berkuasa.

“Tak sampai seminit, saya disapa oleh pihak berkuasa dan mereka nyatakan saya langgar SOP kerana tak pakai mask, terus mereka beri kompaun. Dah kena denda RM1,000.

“Semaa itu saya seorang diri, tiada siapa bersama saya. Ingatkan boleh tanggal sekejap tapi rupa-rupanya itu satu kesalahan,” katanya.

Menerima dengan hati yang terbuka, Mustaqim berkata dia mengakui kesilapannya kerana menganggalkan topeng muka serta tidak peka dengan SOP yang telah ditetapkan oleh kerajaan.

“Saya minta maaf, saya mengaku salah sebab tanggalkan mask walaupun sekejap. Saya ambil mudah fikir benda itu tak ada apa, kita fikir dah jaga SOP dan tak kacau orang tapi rupa-rupanya satu kesalahan.

“Saya tak salahkan pihak berkuasa sebab memang salah saya sendiri. Selama ini saya memang ikut SOP, mask tak pernah tinggal cuma semasa kejadian nasib tak baik. Tanggal kejap sebab nak hisap vape, tapi apa saya buat itu salah di kawasan awam,” katanya.


Didakwa Memfitnah, Awal Ashaari Disaman RM3 Juta

Setelah menerima ugutan undang-undang tanpa henti daripada Awal Ashaari, syarikat hiasan dalaman dan perabot Naz Carpentry menyaman pelakon dan pengacara itu serta dan defendan lain kerana didakwa memfitnah syarikat itu.

Menurut pengurus krisis Naz Carpentry, Saiful Ridzuan, syarikat tersebut menuntut ganti rugi sebanyak RM3 juta dan telah memfailkan saman di Mahkamah Tinggi Kuala Lumpur pada hari Jumaat minggu lepas.

BACA: Scha Alyahya, Awal Ashaari Kekalkan Nama L & A Untuk Anak Kedua

“Awal Ashaari, seorang pengguna Instagram dengan hampir lima juta pengikut di laman media sosial tersebut dilaporkan memuat naik pelbagai Instagram Stories di antara November 2019 dan November 2020.

“Beliau didakwa telah merosakkan imej, jenama, dan reputasi syarikat hiasan dalaman yang terkenal itu,” kata kenyataan itu.

Syarikat hiasan dalaman itu mendakwa bahawa hantaran, catatan dan komen fitnah oleh Awal telah memberi gambaran negatif terhadap organisasi tersebut serta menyebabkan mereka kehilangan pendapatan.

“Surat tuntutan telah dihantar kepada Awal Ashaari 13 Oktober 2020 dan 19 Oktober 2020 tetapi tidak mendapat sebarang balasan.

“Justeru, anak guam kami telah memutuskan untuk menyaman kerana pihak defendan tidak berminat untuk menyelesaikan masalah ini.

“Oleh kerana surat tuntutan telah dikirim kepada Awal Ashaari, cara yang betul adalah untuk beliau melantik seorang peguam untuk membalas notis tersebut tetapi sehingga ke hari ini, kami belum menerima balasan dari pihak beliau,” katanya.

Dalam pada itu, peguam Nurul Hafidzah Hassan Syarikat berkata, anak guamnya itu bagaimanapun tidak akan bertindak balas terhadap ancaman dan ugutan yang dibuat oleh Awal yang telah diterbitkan oleh pelbagai pihak ketiga.

Untuk pengetahuan anda, peguam yang dilantik oleh Naz Carpentry pernah mewakili anak guam berprofil tinggi termasuk seorang bekas Perdana Menteri, Datuk Seri Ab Rauf Yusoh, Maria Chin Abdullah, Linda Rafar, Zarina Anjoulie Lavocah, dan Ammar Alfian.


Bekas Pembantu Peribadi Didakwa Gelar Datin Shahida Si Bodoh, Ustazah Jadian

Sudah sekian lama memendam rasa, isteri kepada usahawan kosmetik Datuk Seri Aliff Syukri iaitu Datin Nur Shahida tampil bersuara mengenai bekas pembantu peribadi mereka, dikenali sebagai Kak Mel.

Menerusi empat entri yang dikongsi di Instagram, Shahida meluahkan rasa terkilan terhadap Kak Mel yang memburuk-burukkan mereka sekeluarga. Shahida turut mendakwa Kak Mel memanggilnya dengan pelbagai gelaran buruk yang tidak sedap didengar.

BACA: Selepas Anak Perempuan, Datin Shahida Dedah Anak Lelakinya Alami Disleksia

“Alhamdulillah saya masih boleh memanggil dengan panggilan Kak Mel kerana saya mengenang jasa dia pernah berkhidmat untuk keluarga saya.

“Tidak dengan panggilan ‘Si Bodoh,ustazah jadian, betina atau perkataan buruk yang lain-lain seperti dia memanggil saya sekeluarga,” luahnya.

Akui Kak Mel banyak berjaya pada keluarganya, Shahida menjelaskan tujuan memuat naik pendedahan itu bukan untuk mengaibkan tetapi ingin menjelaskan keadaan sebenar supaya mereka tidak terus dipandang serong masyarakat.

“Saya menulis ni bukan untuk mengaibkan Kak Mel. Kak Mel berjasa jaga anak-anak kami dan keluarga saya. Saya hanya ingin menjelaskan keadaan supaya orang terus tidak berburuk sangka pada kami.

“Bila diam orang kata salah, bila bersuara orang kata nak berlawan, Demi Allah tiada niat sebegitu melainkan hanya ingin anda semua jelas. Saya terkejut Kak Mel ‘pusing cerita’ ni semata-mata untuk viral, meraih viewers dan followers.

“Kalau ya pun kak nak viral, jangan la mewujudkan cerita yang tidak benar. Saya berani menulis sebab saya ada bukti sebelum akak berhenti, tak ada benda buruk yang kami lakukan pada akak,” luahnya.

Terdahulu, Kak Mel pernah tampil bersuara berhubung perkhidmatannya sebagai pembantu peribadi diberhentikan sekitar Julai lalu.

Perkara itu sekaligus menimbulkan pelbagai spekulasi daripda netizen kerana Kak Mel itu dikatakan sudah lebih lebih enam tahun bersama keluarga usahawan itu.


Sanggup Ketepikan iPhone 12 & PS5, Fizo Omar Beli Skuter Untuk Ibu Ke Surau

Menyimpan hasrat untuk membeli telefon pintar terbaru daripada Apple iaitu iPhone 12 dan PlayStation 5 yang kini menjadi kegilaan ramai, bagaimanapun pelakon Fizo Omar sanggup mengenepikan keinginannya itu demi kebahagiaan ibunya.

Menerusi satu perkongsian di Instagram, Fizo memberitahu dia ketepikan hasratnya untuk memiliki kedua-dua gajet itu dan menghadiahkan ibunya, Hasnah Jidin sebuah skuter elektrik.

Menurut Fizo, skuter itu boleh digunakan ibunya untuk ke surau. Fizo berkata jika ibunya gembira pasti akan bertambah rezekinya kelak dan tidak mustahil jika dapat membeli apa yang diinginkan satu hari nanti.

“Hopefully perasaan Mama sama macam apa yang aku rasa waktu Mama belikan basikal masa dulu-dulu. Hmmmm…iphone 12, PS5? Nanti la dulu. Bila Mama happy, dia boleh bawa pergi surau, makin kuat dia berdoa makin bertambah rezeki, bukan setakat iPhone n PS5, dengan kedai sekali boleh beli,” tulisnya.

Dalam pada itu, diruangan komen rata-rata netizen memuji Fizo dan tindakannya boleh dijadikan contoh kepada mereka yang lain untuk terus berbakti kepada ibu bapa.


Tak Simpan Dendam, Azwan Ali Maafkan Nabil Ahmad

Didakwa disindir oleh Nabil Ahmad ketika siaran langsung program Gegar Vaganza musim ketujuh, Ahad lalu, pengacara sensasi Azwan Ali memberitahu dia tidak berkecil hati dengan perkara itu malah memaafkan Nabil jika benar pengacara itu memerlinya.

Azwan Ali atau lebih dikenali sebagai Diva AA berkata dia tiada masa untuk memikirkan perkata itu dan  tiada apa-apa masalah dengan Nabil. Ujarnya, jika benar Nabil bersikap kurang ajar itu terpulang padanya.

BACA: Diva AA Tak Kenal Siapa Chubb-E, Mati-Mati Ingat Tukang Cuci

“Saya tak tengok pun video katanya dia sindir saya dalam program itu. Tetapi kalau betul dia sindir saya dalam program siaran langsung, saya maafkan dia.

“Kalau betul dia berkelakuan begitu dan mahu bersikap kurang ajar, terpulang kepada dia. Saya tiada masalah dengan Nabil. Dia tak sebut nama saya kan, jadi lantak dia,” katanya.

Mula berkecimpung dalam bidang pengacaraan sejak 1988, bagaimanapun Azwan turut mengingatkan semua pengacara, sama ada baharu atau lama agar saling menghormati kerana industri seni tanah air tidaklah sebesar mana.

“Saya tiada masa untuk berdendam dan ambil hati. Dunia hiburan kita terlalu kecil. Bagi saya, sindir-menyindir dalam program secara langsung tidak patut berlaku. Nasihat saya cuma satu ,kepada Nabil bahkan kepada pengacara lain, sila berhati-hati ketika program secara langsung sedang disiarkan.

“Saya takut sebab isu remeh seperti itu menjadi perdebatan besar dalam kalangan peminat sehingga boleh memusnahkan kerjaya seseorang artis dalam sekelip mata,” katanya.

Dalam pada itu, Azwan turut memberi pesanan kepada peminat dan netizen agar tidak memperbesarkan isu tersebut kerana setiap kali berjumpa dengan Nabil dia akan tetap senyum kepadanya.


Panggil Suami ‘Bubu’, Netizen Ingat Mira Filzah Panggil Kucing

Sudah lebih dua bulan melayari bahtera alam rumah tangga, namun masih ramai yang belum boleh move on dengan kisah cinta pelakon serta pengacara terkenal Mira Filzah dan suaminya Wan Emir Astar.

Sejak berkongsikan video momen mereka di YouTube, keharmonian rumah tangga mereka dan sering menjadi perhatian netizen yang menyifatkan pasangan itu sangat romantis dan penuh dengan kasih sayang.

Baru-baru ini, pasangan itu sekali lagi menjadi bualan ramai apabila netizen berkongsikan di Twitter video yang dikongsikan Mira di Insta Story panggilan ‘bubu’ buat suaminya. Panggilan manja itu menjadi perhatian apabila netizen menyangkakan Bubu itu nama kucing mereka.

Woiii! Mira filzah panggil husband dia “Bubu” korang panggil partner korang ape erk ? Aku ingat panggil kucing ke apa td ?? pic.twitter.com/p5mQO3mW9k

Malah, ada netizen mengakui turut menggunakan panggilan ‘Bubu’ kepada pasangan mereka. Malah, ada netizen menjelaskan panggilan tersebut dieja dengan ‘Boo boo’ bukan ‘Bubu’ seperti yang mereka sangkakan.

Dalam pada itu ada yang berseloroh mengatakan adakah ‘Bubu’ itu alat untuk menampak ikan dan selepas ini bolehlah memanggil pasangan dengan nama jala, jaring dan pukat. Sementara itu, ada yang tertanya-tanya apa nama manja Mira yang dipanggil suaminya.


“Tengok GV Sebab Artis Lama, Tapi Terpaksa Tengok Hos Asyik Kutuk Orang”

Sejak semalam hangat diperkatakan mengenai Pengacara Gegar Vaganza musim ketujuh (GV7) iaitu Nabil Ahmad yang menjadi kecaman ramai gara-gara didakwa memerli Azwan Ali yang kini kembali dalam dunia pengacaraan.

Ramai yang mengkritik Nabil tidak membuat kerja dengan baik. Namun, menerusi entri di Instagram, Nabil memuat naik komen netizen mengatakan jika dia tidak membuat kerja pasti tidak mengacarakan program itu sehingga musim 7.

Menerusi entri tersebut, Nabil mengatakan sokongan dan kecaman daripada netizen telah membuatkan program Gegar Vaganza yang dikendalikan olehnya bersama Jihan Muse, berjaya sehingga kini. Ujarnya, Azwan Ali atau lebih dikenali sebagai Diva AA akan muncul di program MeleTOP malam ini.

Bagaimanapun, perkongsian Nabil itu mengundang kecaman netizen yang mengatakan pengacara itu seolah cuba menegakkan benang yang basah. Kata netizen, selepas ini boleh menukar pengacara lain yang lebih profesional.

Netizen berkata mereka menonton Gegar Vaganza kerana mahu melihat penyanyi lama yang membuat kemunculan kembali dan terpaksa melihat pengacara yang asyik memburukkan dan mengutuk orang sahaja.

Terdahulu, tindakan Nabil mengeluarkan ayat berkaitan ‘selfie stick’ yang sememangnya sinonim dengan Azwan Ali disifatkan biadap dan kurang ajar oleh netizen. Ayat Nabil berbunyi, “Not my level, shut up! Orang selalu pegang ‘selfie stick’ tiba-tiba pegang mikrofon, jadi macam itulah,” katanya.


Ramai Tak Tahu Proses Undian, Mawar Rashid Hargai Usaha Peminat

Mengejutkan ramai apabila dinobat sebagai Pelakon Filem Wanita Popular di Anugerah Bintang Popular Berita Harian 33 (ABPBH33) Jumaat lalu, kemenangan Mawar Rashid menimbulkan persoalan di kalangan netizen.

Enggan membiarkan netizen terus mempertikaikan kemenangannya, Mawar menjelaskan keputusan tersebut berdasarkan undian peminat. Bukan mahu mempertahan dirinya tetapi ingin menghargai usaha keras peminat.

BACA: Mawar Rashid Menitis Air Mata Terima Kejutan Anniversary Dari Suami

“Semua sedia maklum kemenangan dalam ABPBH ini berdasrkan undian peminat. Undian dikira paling tinggi dengan mengikut sistem yang disediakan pihak penganjur.

“Ramai yang tak tahu proses undian berpuluh ribu itu datang daripada pembelian satu peranti telefon selain dari proses scan QR code dengan jumlah 700 setiap kali scan.

“Jadi boleh bayangkan tak bagaimana usaha mereka. Sebagai contoh kenapa orang pertikaikan 22 juta undian Haqiem sedangkan peminat dia mengundi mengikut apa yang sistem ABPBH laksanakan.

“Mereka yang pertikaikan kemenangan ini ada hak untuk bersuara. Tapi saya mahu jelaskan perkara ini sebab nak pertahankan usaha kerasa kelab peminat dan keluarga saya,” katanya.

Dalam pada itu, Mawar turut memuji kelab peminatnya yang pandai mengatur strategi dengan mengundinya dalam kategori tersebut. Ujarnya, kemenangan itu merupakan titik permulaan untuk dia lebih bekerja keras lagi.


Diva AA Tak Kenal Siapa Chubb-E, Mati-Mati Ingat Tukang Cuci

Dinobat Artis Baharu Lelaki Popular, Anugerah Bintang Popular BH (ABPBH) Ke-33, nama Chubb-E menjadi bualan ramai apabila ramai yang mengatakan mereka tidak mengenali penyanyi itu serta ada yang mempertikai kemenangannya.

Meskipun sudah lapan tahun berada dalam industri hiburan tanah air, namun ramai tidak tahu kewujudannya serta tidak pernah melihat wajahnya muncul di kaca televisyen.

Perkara itu turut mendapat perhatian pengacara sensasi, Azwan Ali atau lebih dikenali dengan panggilan Diva AA memaklumkan dia juga tidak mengenali siapa Chubb-E. Malah, Diva AA menerusi perkongsian di Twitter itu memberitahu dia menyangkakan penyanyi itu adalah seorang tukang cuci.

Perkongsian Diva AA itu turut mendapat pelbagai reaksi daripada netizen yang turut mengatakan perkara sama bahawa mereka tidak mengenali gerangan penyanyi itu serta menyamakan Chubb-E dengan penjual air balang.

Terdahulu, Chubb-E berkata kemenangannya itu adalah rezeki daripada Allah dan tidak wajar dipertikaikan. Katanya lagi, dia mahu semua pihak menghormati format pertandingan itu berdasarkan undian peminat.


Emma Maembong Selamat Lahirkan Bayi Lelaki

Tahniah diucapkan buat pelakon Emma Maembong dan suami Muhammad Shazli Azhar yang selamat menimang cahaya mata lelaki. Bagaimanapun, tidak didedahkan bila Emma melahirkan anak sulungnya itu.

Memetik laporan Harian Metro, Emma dan suami sudah mengadakan majlis doa selamat dan aqiqah bayi mereka. Bagaimanapun, adik beradik tidak berkongsi mengenai Emma bersalin di media sosial masing-masing.

Menerusi perkongsian terbaru di Instagram, Emma ada memuat naik entri berkaitan majlis mengumumkan jantina bayi mereka di saluran YouTube Emma Maembong. Bagaimanapun, setakat ini masih tiada kenyataan lanjut daripada Emma mengenai berita gembira itu.

Emma dan  Muhammad Shazli  mendirikan rumah tangga pada 20 Februari 2020 dan mengumumkan berita kehamilannya ketika usia kandungan memasuki 4 bulan ketika mereka sedang bercuti di Langkawi.


Zul Yahya Seru Solat Jemaah Di Masjid Ikut ‘Norma Lama’

Nampaknya, pelakon Zul Yahya sekali lagi mencetuskan kontroversi dan menjadi perhatian ramai di media sosial apabila memuat naik video solat jemaah di Instagram tanpa mengamalkan penjarakan sosial.

Menerusi perkongsian itu, Zul turut meluahkan rasa syukur masih lagi merapatkan saf ketika menunaikan solat jemaah. Seperti sudah dijangka, perkongsian pelakon berusia 47 tahun itu mengundang kecaman netizen.

BACA: Bakal Buka Pasar Raya Sendiri, Zul Yahya Tawar Peluang Pekerjaan

Namun bukan itu sahaja, Zul juga dilihat turut memuat naik kenyataan di Instagram mepersoalkan keyakinnan muslimin terhadap kuasa Allah dan sunnah Nabi S.A.W.

Malah, Zul juga mencadangkan agar solat jemaah di masjid dilakukan mengikut norma lama. Ujarnya lagi, jika dibenarkan solat seperti biasa di masjid boleh diadakan solat hajat untuk memohon bantuan dari Allah.

Dalam pada itu, Zul mempersoal apa yang perlu ditakutkan sedangkan ada sahaja berhimpun beramai-ramai tetapi jika melibatkan masjid tidak dibenarkan. Katanya, jika ada yang tidak bersedia boleh duduk di rumah.

“Aku cadangkan buka salah satu masjid di setiap kawasan untuk solat berjemaah ikut norma lama. Kami boleh buat solat hajat perdana dan macam-macam amalan untuk memohon bantuan dari Allah.

“Apa yang susah sangat? Apa yang takut sangat? Perkara dunia orang berhimpun tak apa pula. Tapi bab masjid bagi macam-macam alasan yang kadang-kadang tak masuk akal. Yang tak bersedia duduk diam-diam di rumah,” katanya.


“Sebelum Ni Belikan Mak Kereta, Allah Bagi Rezeki Menang Kereta”

Meskipun sudah beberapa hari berlalu, namun Anugerah Bintang Paling Popular Berita Harian ke-33 (ABPBH33) yang berlangsung Jumaat lalu masih lagi hangat diperkatakan.

Dinobatkan sebagai Bintang Paling Popular, Anugerah Bintang Popular BH (ABPBH) Ke-33 dengan memperoleh undian sebanyak lebih 22 juta, penyanyi Haqiem Rusli berjaya membawa pulang sebuah kereta baharu.

Apa yang menjadi perhatian dan bualan hangat netizen adalah rezeki berganda buat Haqiem selepas dia menghadiahkan ibunya sebuah kereta baharu beberapa hari lalu dan digantikan semula dengan hadiah kereta daripada kemenangannya itu.

Dalam pada itu netizen berkata Haqiem sememangnya layak menang kerana apabila kita berbakti kepada ibu bapa pasti Allah akan kurniakan ganjaran yang setimpal.

Terdahulu, Haqiem berkata  sebagai anak dia berusaha untuk mengembirakan ibu tersayang lebih-lebih lagi ibunya sudah lama menyuarakan hasrat untuk memiliki kereta idamannya itu iaitu Proton X70.


“Ini Anugerah Pertama Sepanjang 36 Tahun Hidup”

Merangkul dua kemenangan iaitu Pengacara TV Popular dan Artis Komedi Popular pada Anugerah Bintang Popular BH (ABPBH) Ke-33, Jumaat lalu, Sherry Alhadad akui hilang kata-kata sebaik namanya diumumkan.

Tidak dapat menahan sebak apabila ditemubual di belakang pentang, Sherry berkata dia masih lagi terkejut serta tidak pernah menjangkakan kemenangan tersebut selepas 14 tahun berada dalam industri seni tanah air.

“Saya mengalirkan air mata apabila teringat betapa sukarnya untuk berada dalam industri seni ini. Tak mudah buat orang terima. Saya berusaha dan merempuh kata-kata orang ramai.

“Jujurnya, saya masih terkejut. Saya tak pernah terfikir menang anugerah sepanjang bekerja. Sememangnya, saya ikhlas untuk berada dalam industri seni.

“Saya tak pernah rasa gementar seperti ini dalam hidup saya. Ini kerana saya selalu berada atas pentas sebagai seorang pengacara dan jarang tersilap cakap. Tetapi, saya sendiri tak tahu apa yang saya cakap apabila berada atas pentas mengambil anugerah,” katanya kepada BH Online.

Kemenangan pertama sepanjang 36 tahun, Sheery berkata kejayaannya itu sekali gus membuktikan pengacara bertubuh besar itu memiliki bakat yang dihargai peminat.

“Ini adalah anugerah pertama sepanjang 36 tahun hidup. Anugerah ini sudah tentu hasil menerusi usaha dan sokongan kelab peminat, Sherrylicious.

“Walaupun sebenarnya jumlah kami kecil jika mahu dibandingkan dengan kelab peminat lain, tetapi mereka mampu menggoncangkan ABPBH 33,” katanya.

Dalam pada itu, Sherry berkata anugerah itu bukan untuknya mendabik dada dengan apa yang dimiliki. Ujarnya, anugerah itu juga sebagai pendorong semangat kepada mereka yang lain untuk menjadi kekurangan sebagai kelebihan.

“Saya berada dalam dunia seni bukan untuk membuktikan saya mampu menang anugerah. Ia disebabkan saya rasa sudah usaha untuk sampai ke tahap ini.

“Nasihat saya, tak kisah apa yang anda miliki, jadi diri sendiri. Sekiranya, rasa berbakat, cuba berusaha untuk membuktikan apa yang ada. Yang penting adalah niat, sekiranya ikhlas, insya-Allah hasilnya pasti baik,” katanya.


Adi Putra Pertahan Karya Mael Totey The Movie

Meskipun ada segelintir pihak mengkritik filem Mael Totey The Movie (MTTM) arahan YouTuber terkenal Syahmi Sazli dikatakan tidak mencapai standard, namun pelakon Datuk Adi Putra tampil mempertahan filem berkenaan.

Menerusi perkongsian di Instagram, Adi memuat naik kata-kata semangat buat Syahmi serta kepada kru produksi filem tersebut yang kini berjaya mengutip RM6.4 juta tontonan dalam tempoh 24 hari.

BACA: Berjaya Raih RM5 Juta, Ellie Suriati Kata Filem Mael Totey Tak Capai Standard

“Pada netizen banyak bunyi tu aku ‘langgar’. Sekurang-kurangnya dia buat, bukan cakap baru nak buat. Bagus ke tak cerita belakang, pada Syahmi jalan terus,” tulisnya.

Menyedari namanya disebut-sebut, Syahmi Sazli tampil mengucapkan terima kasih kepada Datuk Adi Putra menerusi komen posting berkenaan.

Dalam pada itu, di ruangan komen rata-rata netizen memuji sikap Adi Putra yang menyokong usaha dan karya golongan muda seperti Syahmi.

Terdahulu, Mael Totey The Movie dikritik sebagai filem yang tidak mencapai standard sebenar oleh seorang pelakon dan pengarah senior.


Bapa Sissy Iman Tata Rias Anak Sendiri, Sedih Tiada Yang Taja Baju

Menerima kecaman netizen berkenaan penampilannya ketika mengendalikan acara karpet merah di Anugerah Bintang Popular Berita Harian 33 (ABPBH33) Jumaat lalu, bapa penyanyi Sissy Iman mengakui dialah yang menata rias anaknya.

Akur penampilan anaknya dikecam, Mohammad Kamil Moustaff berkata dia tetap bangga kerana telah melakukan yang terbaik untuk anaknya. Namun, dia akui sedih kerana tiada pihak yang mahu menaja pakaian untuk anaknya.

“Penampilan anak aku dikecam, hebat di ABPBH2020. Akulah penyebabnya tapi aku tetap bangga dia dah lakukan yang terbaik malam tu.

“Biarlah org kutuk pun, aku akur, aku sedar diri, aku bukan siapa-siapa. Aku sorang bapa yang hanya melakukan tangungjawab supaya anak aku meraih kejayaan.

“Tak ada hamba Allah yang nak sponsor yang benar-benar approach pun, baik busana mahu pun kelengkapan dirinya untuk berada di pentas kecil mahupun ditempat gah. Aku bukan jenis yang meminta-minta,” tulisnya.

Dalam pada itu, Kamil mendedahkan dia sanggup bersengkang mata untuk menyiapkan baju Sissy serta memastikan anaknya itu tampil sempurna pada acara berkenaan.

“Dari awalnya, aku sendirilah yangg berusha bersengkang mata untuk jahitkan batu perhiasan dibaju. Entah berapa ribu kali jari ni tertusuk dek jarum. Mata ni bukan terang sangat pun. Melecur juga kena gam panas merekakan subangnya.

“Dandankan rambut, sarungkan baju betulkan segalanya. Terbakar dan melecur tangan dek terkena panas curler dan iron bila mendandan rambutnya. Aku ni bukan proffesional pun yang tahu segalanya tapi aku tetap melakukannya demi dia anak aku sehabis baik mungkin,” katanya.


Nabil Ahmad Sindir Azwan Ali Kembali Mengacara?

Pengacara Gegar Vaganza musim ketujuh (GV7) iaitu Nabil Ahmad menjadi bualan ramai di laman Twitter apabila rata-rata netizen mengecamnya gara-gara tindakannya memerli Azwan Ali yang kini kembali dalam dunia pengacaraan.

Tindakan Nabil mengeluarkan ayat berkaitan ‘selfie stick’ yang sememangnya sinonim dengan Azwan atau lebih dikenali sebagai Diva AA ketika di konsert GV7 semalam disifatkan biadap dan kurang ajar oleh netizen.

Bongkak betul statement Nabil mengata Diva AA sebab buat comeback semula jadi pengacara dekat program TV3. Dia dah lama tak pegang mikrofon pun, tetap pengacaraan dia dulu jauh 10 kali ganda lagi bagus dan tak sebodoh Nabil. Sudahlah bodoh, bongkak pula.pic.twitter.com/i2MFy7wzBs

“Not my level, shut up! (Bukan tahap saya, diam) Orang selalu pegang ‘selfie stick’ tiba-tiba pegang mikrofon, jadi macam itulah,” katanya.

Meskipun tidak menujukan kenyataan itu ditujukan kepada mana-mana individu, namun netizen pantas membuat spekulasi Nabil seperti meniru gaya Azwan Ali.

Perkara itu sekaligus menimbulkan rasa tidak puas hati di kalangan netizen. Netizen turut mengkritik pengacara itu dengan mengatakan bahawa dia yang baru pegang mikrofon jika  dibanding dengan Azwan Ali yang sudah lama dalam industri.

Kata netizen lagi, meskipun Azwan Ali sudah lama tidak menjadi pengacara ataupun memegang mikrofon namun pengacaraannya jauh lebih baik daripada Nabil. Netizen turut meminta Nabil supaya tidak bongkak meskipun sudah lama bergelar pengacara.

Dalam pada itu, rata-rata netizen berharap Nabil akan membuat permohonan maaf secara terbuka kerana mengeluarkan kata-kata sindiran berkenaan.


“Popular Tapi Kalau Peminat Tak Undi, Tak Layak Menang”

Dinobat Artis Baharu Lelaki Popular, Anugerah Bintang Popular BH (ABPBH) Ke-33 pada Jumaat lalu, nama Chubb-E menjadi bualan ramai apabila ramai yang mengatakan mereka tidak mengenali penyanyi dan rapper tersebut.

Tidak mudah melatah dengan kritikan, Chubb-E berkata kemenangannya itu adalah rezeki daripada Allah dan tidak wajar dipertikaikan. Katanya lagi, dia mahu semua pihak menghormati format pertandingan itu berdasarkan undian peminat.

“Alhamdulillah, syukur. Sikit pun tak rasa saya akan menang. Apa saya tahu, usaha saya untuk meminta peminat mengundi sudah dibuat dengan terbaik. Mereka terutama kelab peminat Chubbs Masterpiece tidak henti mengundi.

“Malah, dari awal tak jangka akan menang sebab calon lain adalah artis hebat dan lebih popular daripada saya. Tapi, ini bukan dirancang. Saya tak minta untuk menang. Saya menang pun adalah rezeki daripada Allah. Tak boleh nak buat apa dan tolak.

“Sebenarnya warganet pun tak boleh nak cakap begitu. Disebabkan mereka tak kenal saya, saya tak patut menang. Saya berbalik kepada rezeki. Ini semua kerja Tuhan. Kepada yang kecam, macam mana sekali pun tak boleh putar balik masa. Ini rezeki saya,” katanya.

Sudah lapan tahun berada dalam industri hiburan tanah air, Chubb-E berkata dia mempunyai kelompok peminat tersendiri. Ujarnya, jika seseorang itu popular namun peminat tidak mengundi bermakna tidak layak menang.

“Rezeki saya, walaupun orang cakap saya tak layak dan kurang popular, mungkin saya popular di saluran lain. Tapi rezeki dah berpihak pada saya. Allah dah tulis. Kadang orang nak pertikaikan perkara ini seperti mempertikaikan rezeki Allah.

“Bagi saya ia tak patut. Tapi saya faham, saya tak popular dan cukup syarat nak menang. Tapi, pada akhirnya ini adalah kuasa undian. Daripada undi tentukan segalanya.

“Walaupun popular dan peminat tahu popular, jadi tak perlu nak undi. Dan anggap akan menang. Cuma, dalam industri ini saya sudah lali. Buat benda betul tetap dianggap salah, buat salah lagilah nampak salah. Sama juga macam dalam perkara ini. Saya menang pun salah. Apa pun, saya bersyukur ini adalah rezeki saya,” katanya.


Zed Zaidi Jual Tauhu Bergedil Cari Pendapatan Keluarga

Boleh dikatakan ramai terjejas pendapatan susulan pandemik COVID-19 sehingga terpaksa melakukan kerja lain untuk menjana pendapatan. Malah, para artis dan juga penggiat seni juga turut merasai kesan akibat pandemik ini.

Melihat situasi COVID-19 yang masih berterusan memaksa Presiden Seniman, Zed Zaidi berniaga makanan tauhu begedil untuk menjana pendapatan. Menurut Zed, dia terpaksa berniaga sebagai usaha meneruskan kelangsungan hidup.

BACA: Zed Zaidi Gesa Artis Terlibat Kes ‘Cuci Duit’ Tampil Bantu SPRM

“Dengan dua anak kembar yang makin membesar perlukan pelbagai kos termasuk susu dan belanja isi rumah, saya tak boleh duduk saja dan memang kena cari jalan untuk cari rezeki.

“Dalam masa sama, hujung tahun banyak akaun kerajaan sudah tutup dan projek kurang. Orang pun tak buat perniagaan besar masa Covid-19. Ini saja yang mampu buat setakat ini.

“Saya ambil inisiatif buat perniagaan secara kecil-kecilan dengan menghasilkan Tauhu Begedil Begedul. Ini ‘trademark’ kepada perniagaan saya,” katanya kepada Harian Metro.

Memilih nama Begedul sebagai kelainan bagi membezakan produknya dengan yang lain, Zed berkata idea untuk menjual bergedil ketika Perintah Kawalan Pergerakan (PKP) pada Mac lalu.

“Idea ini tercetus sejak Perintah Kawalan Pergerakan (PKP) pada Mac lalu. Apabila isteri masak, saya nampak makanan ini boleh dijual supaya boleh dapat pendapatan dalam keadaan yang amat sukar sekarang.

“Sambutan amat menggalakkan. Jualan hanya dibuat setiap Rabu, Jumaat dan Sabtu untuk tempahan dan penghantaran. Apabila sambutan meriah, kami buka tempahan dan jualan setiap hari. Orang dah rasa dan ulang tempah. Ia terlalu banyak dan pelanggan baru makin bertambah,” katanya.

Dalam pada itu, Zed berkata usaha perniagaan kecil-kecilan itu bukan sahaj rezeki untuk keluarga tetapi pembantu peribadinya yang melakukan kerja penghantaran. Namun, ada masanya dia sendiri terpaksa membuat penghantaran.

“Kicap sos diwarisi daripada nenek isteri dan rasanya memang sedap. Rezeki ini bukan untuk kami sekeluarga sahaja. Secara tak langsung ia turut menjana pendapatan kepada pekerja penghantaran makanan termasuk pembantu peribadi saya.

“Kadangkala saya sendiri yang terpaksa hantar kerana permintaan memang banyak. Alhamdulillah, sudah banyak kotak yang terjual setakat ini,” katanya.


6 Bulan Tiada Pendapatan, Ustaz Ebit Lew Bantu Pemandu Van Sekolah

Sejak penularan COVID-19 di Malaysia sejak awal tahun, pendakwah bebas terkenal Ustaz Ebit Lew tidak berhenti-henti menghulurkan bantuan kepada petugas barisan hadapan dan mereka yang memerlukan.

Terbaru, menerusi perkongsian di Facebook Ustaz Ebit telah memberikan bantuan kepada pengusaha van sekolah yang terjejas pendapatan susulan penutupan sekolah berikutan Perintah Kawalan Pergerakkan Bersyarat (PKPB).

BACA: Risau Keadaan Frontliners, Ustaz Ebit Lew Terbangkan Bantuan Medikal Ke Sabah

Ustaz Ebit berkata dia tidak dapat menahan sebak apabila ada pemandu van sekolah yang meminta bantuan daripadanya yang sudah sudah enam bulan tiada pendapatan.

Ujarnya, ramai pemandu van sekolah terpaksa melakukan kerja-kerja lain dengan menjadi penghantar makanan dan berniaga makanan secara kecil-kecilan untuk meneruskan kelangsungan hidup.

Kata Ustaz Ebit lagi, tanpa pemandu van sekolah pasti susah ibu ayah di luar sana untuk uruskan anak-anak ke sekolah lebih-lebih lagi buat mereka yang bekerja. Difahamkan, Ustaz Ebit menghulurkan sumbangan barangan dapur serta sedikit duit belanja buat 250 orang pemandu van yang terjejas.

Dalam pada itu, netizen turut mendoakan agar urusan beliau dipermudahkan dan usahanya itu dapat meringankan sedikit bebanan yang ditanggung pemandu van sekolah yang terlibat.


100 Meter Kain Digunakan Untuk Hasilkan Gaun Wany Hasrita

Meskipun sudah dua hari berlalu, namun Anugerah Bintang Paling Popular Berita Harian ke-33 (ABPBH33) yang berlangsung Jumaat lalu masih lagi hangat diperkatakan.

Setiap kali anugerah berprestij tersebut diadakan sudah tentu penampilan dan fesyen-fesyen para artis menjadi bualan ramai. Paling menjadi perhatin ramai adalah gaun seakan cotton candy yang digayakan oleh Wany Hasrita.

BACA: Wany Hasrita Ramal Mira Filzah Bakal Dinobat Bintang Paling Popular ABPBH 33

Menerusi perkongsian di Instagram, Penyanyi Wanita Paling Popular ABPBH33 itu memberitahu busana yang direka oleh Wan & Mary itu menggunakan 100 meter kain pada skirt.

Dalam pada itu, ramai yang memuji penampilan Wany yang tetap tampil sopan. Malah, ramai yang suka gaya tudung menutup dada yang dipakai oleh Wany serta tetap menjaga imejnya sebagai wanita muslimah.


Haneesya Hanee Terharu, Tak Sangka Foto Bertudung Terima Pujian

Sering dikecam susulan kontroversinya terdahulu, pelakon Haneesya Hanee akui terharu apabila foto mengenakan hijab yang dimuat naik di Instagram mendapat komen positif di kalangan netizen.

Menurut Haneesya, sudah lama dia menantikan ruangan komen Instagram miliknya dipenuhi dengan ucapan kata-kata positif dari orang ramai. Dalam pada itu, Haneesya mengakui ada niat untuk berhijab namun belum masanya lagi.

“Saya sangat gembira baca komen-komen yang positif dari netizen dan dapat lihat perbezaan berbanding dulu.

“Walaupun imej saya berhijab ini untuk penggambaran tetapi apa yang boleh saya katakan, komen-komen mereka ini sedikit sebanyak membuka pintu hati saya untuk berhijab. Dah lama saya ada niat untuk berhijab cuma belum masanya lagi. InsyaAllah satu hari nanti,” katanya.

Kehidupannya kini lebih baik dan lebih tenang selepas berdepan ujian hebat awal tahun lalu, Haneesya berkata dia mahu kembali dengan semangat baru dan mula memaafkan diri sendiri.

Difahamkan, Haneesya kini sudah mula aktif kembali dalam bidang peragaan dan turut mempunyai bisnes produk penjagaan rambut miliknya sendiri.


“Kalau Tak Suka Saya, Anda Dialu-Alukan Untuk Unfollow”

Dikecam netizen susulan keputusannya untuk tidak lagi berhijab sejak Oktober lalu, pelakon Sarah Hildebrand mengalu-alukan mana-mana individu yang tidak suka dengan cara hidupnya untuk berhenti mengikutinya di Instagram.

Menurut Sarah dia tidak mahu memaksa sesiapa untuk menyukainya dan meminta individu yang tidak menghormati kehidupan dan pendapatnya boleh menekan butang unfollow.

“Jika anda tak suka dengan saya, cara hidup saya atau kepercayaan yang saya pegang, maka kita boleh tak sependapat dan hormat-menghormati.

“Sekiranya anda tidak mampu untuk memahami perkara tersebut, anda dialu-alukan untuk menekan butang unfollow,” katanya.

Menerusi perkongsian di Instagram itu, Sarah turut meminta agar pengikutnya terus menyebarkan aura posititif dan bukan kebencian serta tidak membuli atau melakukan gangguan tidak sepatutnya.

“Walau apa pun, saya menggesa anda untuk menyebarkan positif, cinta dan kecerdasan emosi bukan kebencian, membuli, dan gangguan yang tidak sepatutnya.

“Belajar untuk mengadakan perbincangan terbuka mengenai topik penting yang sukar dibincangkan,” katanya.

Oktober lalu, Sarah membuat keputusan untuk tidak lagi berhijab dan pelakon itu mengatakan mempunyai alasan tersendiri mengapa dia membuat keputusan tersebut.


“Saya Gementar Semalam Sampai Lupa Nak Tanggalkan Vape”

Akui cuai apabila membawa beberapa rokok elektronik atau vape ketika menjadi penyampai anugerah di Anugerah Bintang Popular BH ke-33 (ABPBH33) semalam, Shaheizy Sam memohon maaf di atas kekhilafannya itu.

Gementar dengan situasi norma baharu yang lengang sehingga terlupa untuk menanggalkan vape dilehernya, Sam menegaskan ia bukan salah pihak penganjur dan pada masa sama dia memang kerap membawa vape bersama.

“Saya minta maaf kerana saya sendiri yang cuai. Bukan salah pihak penganjur ABPBH33 atau TV3. Semalam, saya berada dalam keadaan gementar sebab situasi norma baharu yang lengang membuatkan saya lupa untuk alihkan vape.

“Saya memang sentiasa membawa vape yang banyak kerana jika salah satunya kehabisan bateri, saya ada pengganti. Tak sangka pula saya boleh terlepas pandang,” katanya kepada Harian Metro.

Sudah menggagak perkara itu pasti akan mencetuskan kontroversi, Sam berkata dia sedar mengenai vape yang tergantung di lehernya selepas selesai menjalankan tanggungjawabnya sebagai penyampai anugerah.

“Apabila turun dari pentas, baru saya perasan yang saya membawa vape. Waktu itu, saya sudah terfikir dan boleh mengagak kalau perkara ini akan menimbulkan isu.

“Hari ini, saya dimaklumkan oleh ramai orang mengenai perkara itu dan saya muat naik video permohonan maaf di Instagram untuk menjelaskan kesilapan yang saya lakukan semalam,” katanya.

Dalam pada itu, menerusi Instagram Sam turut memuat naik video berdurasi 1 minit 37 saat memohon maaf kepada pihak penganjur dan TV3.


Musim COVID-19 Fasha Sandha Antara Artis Bijak Berjimat!

Semua dah tahu kan sekarang ni kita masih lagi menghadapi COVID-19. PKPB pulak dilanjutkan sehingga 6 Disember hampir di semua negeri, nak tak nak terpaksa jugaklah terima apa yang berlaku sekarang ni kan?

Dengan ekonomi sekarang pun sedikit terkesan, lagi lah terasa. Ramai yang hilang kerja, bisnes pun jadi suram, dah tak macam dulu dah. Jadi, semua benda nak kena berjimat.

Sebut pasal berjimat ni, pelakon cantik, Fasha Sandha pun tak terkecuali untuk berjimat dalam musim COVID-19 ni. Kita pun tak tahu kan apa nak jadi kedepan-depan ni, jadi tak salah pun kalau kita berjimat. Ye dok?

Dan disebabkan situasi ini, AuraWhite bekerjasama dengan Tesco Malaysia mengambil peluang untuk membantu rakyat Malaysia yang terkesan dengan COVID-19 ni. AuraWhite menurunkan harga ubat giginya hingga ke RM1! Fuhh..gila murah gais!

Fasha Sandha pun terkejut AuraWhite sanggup menurunkan harga ubat gigi hingga ke RM1 kerana ingin membantu beban rakyat Malaysia musim COVID-19 ni.

Dengan harga yang murah camni, pasti ada yang menarik nafas lega, at least dapat jugak membantu keluarga yang memerlukan.

Ubat gigi AuraWhite banyak kelebihannya. Anda boleh usha kat bawah ni:

1. Memutihkan gigi
2. Elak gigi sensitif
3. Elak gusi berdarah
4. Hilangkan plug gigi
5. Mulut tak berbau

Di samping berjimat, anda juga boleh dapatkan gigi yang cantik dan jugak putih. Berbaloi-baloi dengan tawaran yang AuraWhite beri ni. RM1 jer gais. No wonderlah gigi Fasha Sandha cantik. Rupanya ni rahsianya.

“Pertama kali saya guna ubat gigi ni terasa lepas gosok rasa fresh sangat dan mulut tak berbau bila bercakap. Sekarang ni gigi yang kuning semakin putih tak ada lagi masalah gusi berdarah lepas guna.”

Nak tahu tak part yang paling bestnya kita boleh support barang buatan Malaysia yang dijamin Halal. Kalau bukan kita yang support siapa lagi kan?

Tawaran ni sah dari 12 hingga 25 November ni sahaja tau. Anda dah boleh ke Tesco sekarang! Beli banyak-banyak boleh buat stok! RM1 jer gais!


Menang Artis Baru Lelaki Popular, Netizen Persoal Siapa Chubb-E

Mencipta kejutan apabila dinobat Artis Baharu Lelaki Popular, Anugerah Bintang Popular BH (ABPBH) Ke-33 malam tadi, Chubb-E menewaskan calon favourite seperti Zynakal dan Yonnyboii dalam kategori berkenaan.

Namun, kemenangan Chubb-E atau nama sebenar, Muhammad Shahrul Ashlyn Awang Ashrul Affandy ternyata menimbulkan persoalan netizen yang tertanya-tanya siapa sebenarnya Chubb-E kerana ramai tidak mengenali penyanyi itu.

Kata netizen lagi, mereka tidak pernah melihat Chubb-E di kaca televisyen dan tidak dikenali ramai tetapi boleh dinobat sebagai Artis Baharu Lelaki Popular. Namun ada segelintir netizen mengatakan mereka mengenali penyanyi itu sejak dari program realiti kanak-kanak Ceria PopStar dan MegaStar.

Hampir lapan tahun berkecimpung dalam dunia seni. Chubb-E pernah tampil dengan single Aku Tak Kisah pada 2018 disusuki Kita, tahun lalu dan terbaru, Padan Muka. Chubb-E mula mendapat perhatian apabila menyertai program realiti Dansa Dan Sing, tahun lalu.

Akui terkejut dengan kemenangan tersebut, Chubb-E mengucapkan terima kasih buat peminatnya dan tidak sangka kemenangan berpihak padanya. Ujarnya, kemenangan tersebut adalah hadiah untuk ibu bapanya.

“Saya tak jangka dan tergamam berganding dengan artis berpengalaman. Terima kasih kepada peminat. Ada usaha berkempen dengan peminat. Tetapi, saya tak sangka ia menyebelahi saya. Hadiah untuk mak ayah sebab hari lahir mereka jatuh bulan ini,” katanya.


Dira Abu Zahar Akui Takut Dikecam Selepas Dapat Gelaran Datuk

Dianugerahkan Darjah Pangkuan Seri Melaka (DPSM) yang membawa gelaran Datuk awal bulan lalu, pelakon Datuk Dira Abu Zahar menganggap ia merupakan satu amanah besar yang perlu dipikulnya dengan sebaiknya.

Memuat naik luahan di Instagram, Dira akui pada awalnya bimbang untuk kongsikan berita gembira itu kerana takut dikecam, namun pelakon itu berkata dia percaya rezeki itu adalah tanggungjawab dan kurniaan dari Allah.

“Lama fikir nak up (muat naik foto) ke tak, sebab takut kene kecam dengan netizen. Tapi bila fikir balik, kita buat je kerana tu semua gerak dari Allah SWT juga. Hanya mampu ucap terima kasih, syukur,” katanya.

“Penghargaan ni datang bukan untuk suka-suka. Ia datang bersama dengan tanggungjawab dan amanah. Insya-Allah. Saya buat sehabis sedaya mungkin. Saya masih manusia biasa, yang masih ada kurang dan lemahnya,” katanya.

Turut memuat naik foto di majlis penganugerahan itu bersama suami, Dira yang juga anak kepada bekas Ketua Menteri Melaka Kelapan, Allahyarham Datuk Seri Abu Zahar Haji Ithnin turut mengucapkan terima kasih atas semua sokongan.

“Terima kasih suami, mak, anak-anak, adik beradik, dan keluarga serta sahabat-sahabat yang sentiasa mendoakan, dan menyokong dari dekat atau jauh

“Terima kasih juga pada tukang buat baju dan tukang make up kita hari tu.. Semua pun kalut tolong sama-sama nak hiaskan kita sebab kalau ikut hati, baju kurung cotton pun boleh je,” tulisnya.


“Demi Allah Tak Guna Sesen Duit Saya Untuk Minta Orang Undi”

Dinobat Penyanyi Lelaki Popular sekaligus meletakkannya sebagai Bintang Paling Popular Anugerah Bintang Popular BH ke-33 (ABPBH 33) semalam, penyanyi Haqiem Rusli menafikan dia membeli undi untuk menang.

Haqiem berkata kemenangan yang diperoleh adalah hasil titik peluh dan usaha keras kelab peminatnya, Qiemilio yang ingin melihat dia berjaya. Ujarnya, lagi dia berharap tiada pihak mempertikaikan kemenangannya itu.

“Demi Allah saya tidak menggunakan sesen pun wang saya untuk meminta orang mengundi. Semua undian yang diterima adalah daripada peminat yang sudah dianggap seperti keluarga saya.

“Qiemilio memang nak tengok saya menang untuk kategori utama ini. Kemenangan ini adalah berdasarkan undian dan saya harus memberikan kredit kepada Qiemilio yang berusaha keras untuk memastikan kemenangan ini.

“Tahun ini kemenangan adalah milik saya dan diharapkan tiada pihak yang mempertikaikannya. Harap tiada yang bergaduh sebaliknya saling memberikan sokongan,” katanya.

Terbuka dengan kecaman atas kemenangan tersebut, Haqiem berkata setiap orang mempunyai pendapat mereka masing-masing dan dia pernah melalui kecaman lebih teruk sebelum ini.

“Saya pernah lalui kecaman yang lagi teruk. Jadi kecaman mengenai isu ini adalah satu perkara yang biasa. Lagipun mereka ada pendapat masing-masing.

“Apapun kecaman yang diterima saya reda. Apa yang penting saya tahu apa yang saya buat. Saya dengar dan belajar daripada segala kesilapan serta sentiasa perbaiki diri menjadi lebih baik,” katanya.


Shaheizy Sam Dikecam Gantung Vape Di Leher Ketika ABPBH

Tindakan pelakon Shahiezy Sam menggantung vape di lehernya ketika menjadi penyampai anugerah bagi kategori Artis Baharu Popular pada majlis Anugerah Bintang Popular ke-33 semalam mengundang kecaman netizen.

Rata-rata netizen kurang senang dengan perkara itu lebih-lebih lagi melihat Sam yang lengkap berpakaian baju melayu dan songkok tetapi menaggantung vape di leher.

BACA: Pose Pegang Payudara, Netizen Suruh Shaheizy Sam Padam Gambar Isteri

Tindakan Sam itu dilabel membawa budaya buruk untuk tontonan umum secara tidak langsung mempromosikan penggunaan vape. Perkara itu turut mengundang teguran Facebook Public Health Malaysia (PHM).

Menerusi perkongsian itu, PHM menegaskan tidak perlu bercakap tentang SOP jika vape dipromosikan kepada umum. Malah, turut mempersoalkan kru produksi yang tidak menyaring penampilan selebriti sebelum muncul di kaca televisyen.

Kata netizen lagi, Sam seolah tidak sensitif dengan tindakannya itu kerana rancangan hiburan itu ditonton oleh keluarga pelbagai peringkat umur.

shaheizy sam ni dok gantung pod vape ni dh kenapa? nk promote ?#ABPBHKITA2020

#ABPBHKITA2020 #ABPBH is a joke, shaheizy sam with pods while wearing baju melayu? The winner of popularity awards pun sendu tak pernah dengar .. the performance by the boys (idk their names zynakal apa tah and lagi sorang tu) .. im tuning in just for ernie zakri performance https://t.co/zyTIotrTnR

Dalam pada itu, memetik laporan Kosmo!, Sam menjelaskan bahawa dia terlupa untuk menanggalkan vape di lehernya sebelum keluar ke pentas utama.

“Terlupa sebab kelam-kabut. Memang sejak dahulu lagi, saya ke hulu ke hilir bawa banyak vape sebab bateri cepat habis,” katanya.


Haqiem Rusli Dinobat Bintang Paling Popular ABPBH 33

Mengambil tempat di Axiata Arena, Bukit Jalil, Anugerah Bintang Popular Berita Harian ke 33 (ABPBH33) menobatkan  Haqiem Rusli  sebagai pemenang anugerah Bintang Paling Popular ABPBH 33.

Senarai Penuh Pemenang Anugerah Bintang Popular BH ke 33 (ABPBH 33)

Artis Baharu Lelaki Popular – Cubb E
Artis Baharu Wanita Popular – Isyariana
Pelakon Filem Lelaki Popular –  Zahiril Adzim
Pelakon Filem Wanita Popular – Mawar Rashid
Pelakon TV Lelaki Popular  –  Ben Amir
Pelakon TV Wanita Popular –  Siti Saleha
Penyanyi Lelaki Popular  Xiaomi Malaysia– Haqiem Rusli
Penyanyi Wanita Popular Xiaomi Malaysia – Wany Hasrita
Artis Kolaborasi / Duo Popular – Siti Nordiana & Khai Bahar
Artis Komedi Popular – Sherry Alhadad
Artis Versatil Popular –  Siti Nordiana
Penyampai Radio Popular – Dj Lin
Pengacara TV Popular – Sherry Alhadad

Gandingan Serasi Drama Popular – Uqasha Senrose & Kamal Adli
Gandingan Serasi Filem Popular – Syafiq Kyle & Mimi Lana (Pusaka)
Lagu Paling Boom Popular – Haqiem Rusli (Lembah Kesepian)
Artis Kontroversi Popular – Aiman Tino


Abby Abadi Terkilan Dituduh Kaya Sebab Jual Bayi

Terkenal dengan misi kemanusiaannya dalam membantu menyelamatkan bayi dan menyerahkan kepada keluarga angkat, Abby Abadi berang apabila ada netizen menabur fitnah dia mengaut keuntungan daripada perniagaan menjual bayi.

Akui terkilan dengan tuduhan tersebut, Abby berkata dia tidak sangka usaha murninya itu menjadi perantara urusan menyerahkan bayi untuk dijadikan anak angkat menimbulkan rasa tidak puas hati segelintir pihak.

BACA: Abby Abadi Sanggup Rentas Negeri Selamatkan Bayi Yang Nak Dibuang

“Ada yang tuduh saya kaya sebab jual bayi. Ya Allah, berat tuduhan itu! Tak nampakkah saya dengan suami berkerja, berniaga macam-macam? Ke sana sini sertai acara, berniaga seperti peniaga pasar malam. Setiap bulan kami terkejar-kejar nak bayar itu dan ini.

“Dari awal saya beritahu, saya terbabit dengan kerja ini secara tak sengaja selepas saya ambil Muhammad Daiyan Fayyadh sebagai anak angkat. Selepas itu ramai yang nak serahkan bayi kepada saya dengan pelbagai latar belakang. Saya bincang dengan suami, kami sepakat dan ambil seorang lagi anak angkat perempuan.

“Saya uruskan untuk orang lain sebab ibu kepada bayi-bayi yang saya uruskan itu semua cari saya untuk dibantu. Cerita-cerita mengenai bantuan untuk selamatkan bayi-bayi yang tak berdosa ini pun nak berburuk sangkakah? Kenapa orang kita suka dengki dan busuk hati?” katanya.

Dalam pada itu, Abby turut menjelaskan bahawa dia hanya menjadi perantara dan membantu keluarga angkat mendapatkan bayi tanpa mengambil sebarang keuntungan.

Ujarnya, wang yang diminta daripada keluarga angkat bertujuan untuk membayar kos bersalin dan hospital yang ditanggung oleh ibu bayi berkenaan. Katanya, selama ini dia dan suami berniaga macam-macam untuk mencari pendapatan.

“Ada yang komen kat forum itu, syarat saya nak ambil bukan percuma. Bersalin sendiri pun ada kos, kos itu untuk ibu kepada bayilah. Mereka bersalin itu ingat main-main? Normal lain, swasta lain.

“Berpantang lagi. RM5,000, RM7,000, RM10,000, dan RM15,000, memang ada bil yang tinggi macam itu. Sebab itu saya cari yang mampu. Sejak dari awal, saya memang jadi perantara dan tak terbabit dengan urusan membabitkan wang. Saya kenalkan saja dan terus ibu bapa angkat berurusan sendiri. Jadi, bila saya menjual bayi ini?” katanya.

Kata Abby lagi, dia berharap pihak tidak bertanggungjawab itu berhenti menyebar fitnah kerana niatnya membantu dalam urusan mengenai pengambilan anak angkat adalah ikhlas.


Elizad Berang Wanita Tawar Diri Jadi Madu, Mahu Kandungkan Zuriat Suami

Hasrat untuk menimang cahaya mata tidak kesampaian apabila keguguran minggu lalu, Siti Elizad meluahkan rasa berang apabila ada wanita yang tergamak menghantar mesej kepadanya menawarkan diri untuk menjadi madunya.

Elizad berkata, lebih kecewa wanita berkenaan berani membuat tawaran berkenaan selepas mengetahui dia mengalami keguguran. Malah, ada yang menawarkan diri untuk kandungkan zuriat dengan suaminya serta meminta bayaran.

“Saya masih bersedih sebab tiada zuriat dan keguguran, tapi macam mana dia berani tawarkan diri untuk menjadi madu?

“Ada juga yang mesej untuk mengandungkan anak saya dan suami dengan meminta bayaran. Ya Allah… sampai macam ini ya?” luah Elizad kepada mStar.

Isnin lalu, Elizad berkongsi berita duka apabila mengalami keguguran selepas menjalani rawatan kesuburan in-vitro (IVF). Meskipun keguguran, Elizad meluahkan rasa syukur sempat merasai nikmat menjadi ibu walaupun selama beberapa hari.


Dikatakan Punyai Lifestyle Mewah, Ini Sebab Anda Perlu Tahu Tentang Madammu!

Siapa jer yang tak kenal dengan wanita cantik yang dikatakan mempunyai pakej lengkap ni. Kalau tengok dari susuk tubuh dan wajahnya memang betul perfect orang cakap. Ala-ala model gitu. Memang sesuai sangat dia keluarkan produk kecantikan Noir Beauty & Health yang semakin lama semakin dikenali ramai!

Madammu menceburi bidang berniaga ni dah hampir 3 tahun. Dan sememangnya perniagaan yang diceburi dia sangat-sangat memberi kesan dan impak dalam kehidupannya! Kalau anda tengok kehidupan yang dilaluinya, memang sangat mewah dan kami pasti ramai yang nak jadi macam Madammu!

Ibu muda kepada 3 orang anak ni asalnya bercita-cita nak jadi pembaca berita, tapi lain pulak jadinya sekarang. Dulu dia belajar dalam bidang komunikasi massa, tapi tak sangka selepas dia suka berkongsi tips kecantikan yang dibuat ‘live’ di media sosial, ramai pulak yang suka. Haa. start dari ini lah Madammu mengeluarkan produk kecantikan Noir!

Kalau anda ikut rapat dengan Madammu di media sosial ni confirm ada rasa jeles. Mana tak nya, bila Madammu kongsi kehidupan mewah dia ke sana ke sini, shopping, bawak team Noir meeting lah memang betul-betul best weh.

Bertuah betul kalau ada life macam ni. Memang ramai yang idam-idamkan. Bak puteri raja orang cakap. Ada pula suami yang menyokong apa yang dia buat, lagi lah rasa complete hidup. Kami pun nak jugak ada pasangan macam ni!

Madammu ada cakap kejayaan tidak akan datang bergolek tanpa usaha gigih dari diri anda sendiri. Nak hidup mewah, mesti ada usaha. Kalau usaha kecil, maka hasilnya pun akan kecil lah. Setuju?

Katanya jugak, keyakinan diri, buang sikap malu dan berdisiplin tinggi adalah kunci utama untuk anda jayakan sesuatu.

Haaa…anda jangan asyik fikir nak seronok jer ye. Semua benda ni tak datang bergolek melainkan anda sendiri kena berusaha! Chaiyok chaiyok!

Betul lah orang cakap, kalau berniaga ni mesti ada jatuh bangun. Tapi dari sinilah kita mengenal erti berniaga dan jadikan pengalaman. Sama macam Madammu jugak, dia tetap cekal dan tabah jatuh bangun dalam perniagaannya.

Madammu selalu jadikan ibunya sebagai idola yang tak pernah kenal erti putus asa dan sangat cekal dalam mengharungi hidup. Sebab tu Madammu kalau apa-apa satu jer, dia mesti buat sampai jadi! Barulah ngam.

Madammu mulakan semuanya dari bawah. Dialah ‘posmen’ ke sana sini uruskan pembungkusan semua. Dan anda tengok sekarang macam mana life Madammu hasil dari usaha dia tu kan?

So anda pun boleh jer berjaya macam Madammu jugak. Kalau dia boleh mestilah anda pun boleh! Yang penting jangan cepat putus asa. Jadikan Madammu antara salah seorang idola untuk anda bangkit dalam kehidupan anda okay!